ڕاستى و دروستى ئەو فەرمودەیەمان بۆ ڕونبکەنەوە کە جوبریل بە زمانى کوردى بە فاطمە دەڵێ میمکە مەمەد لە ماڵە: ماڵپەڕی وەڵامەکان\nفەرموودەڕاستى و دروستى ئەو فەرمودەیەمان بۆ ڕونبکەنەوە کە جوبریل بە زمانى کوردى بە فاطمە دەڵێ میمکە مەمەد لە ماڵە\nڕاستى و دروستى ئەو فەرمودەیەمان بۆ ڕونبکەنەوە کە جوبریل بە زمانى کوردى بە فاطمە دەڵێ میمکە مەمەد لە ماڵە\nتاوانی كەسێك چیە كە شتێك بە ناوی پێغەمبەرەوە ﷺ بڵاو بكاتەوە بە بێ ئەوەی بزانێ صەحیحە یان ضعیف؟ چونكە مامۆستایەک لە وتارى هەینى دا باس لە فەرمودەیەک دەکات کە جوبرەئیل علیه السلام لە دەرگای ماڵی پێغەمبەری خوا ﷺ دەدات و بە كوردی قسە دەكات و بە فاطمة دەفەرموێ: میمكە مەمەد لەماڵە؟!!!!\nالحمد لله رب العالمين، اللهم صل وسلم وبارك وأنعم على عبدك ورسولك محمد وعلى آله وأصحابه وأتباعه ومن تبعهم بإحسان إلى يوم الدين. أما بعد:\nبەڵێ، وتەی ئەو مامۆستایەمان بینی كە باسی ڕیوایەتێك دەكات ودەقەكەی بەم شێوەیە دەگێڕێتەوە، من تەنها ئەو بەشەی وتەكەیم بینیوە -پاشانیش دەقی نوسینەكەی د.سەلام ناوخۆش وەك خۆی باسدەكەین كە ئەم مامۆستایە لێوەی دەگێڕێتەوە-:\n«پرۆفیسۆر د.سەلام ناوخۆش ... لەم ماوەیەدا كتێبێكی بەهێزی دەركردوە بە ناونیشانی: «كوردستانی ساسانی وكوردستانی ڕۆمی»، لە ب1 ل68 ئەفەرموێ: ڕۆژێ حەزرەتی فاتمە لە باوكی دەپرسێ (پێغەمبەر) ﷺ: ئایا زمانی غەیری عەرەبی هەیە لە دونیادا باوە گیان؟ پێغەمبەر ﷺ دەفەرموێ: بەڵێ كچم، زمانی غەیرە عەرەبیش زۆرە لە جیهاندا، بۆ نمونە: زمانی كوردی. ئەڵێ: باوە گیان جا كوردی چ زمانێكە؟! لەو كاتەدا لە دەرگای دەدرێت، فاتیمە دەچێت دەرگاكە بكاتەوە، یەكێك لەبەر دەرگایە (ئینسانێك) پێی دەڵێ: میمكە «مەمەد» لە ماڵە؟ پێغەمبەری خوا ﷺ دەفەرموێ: ئەوە جوبریلە لەسەر شكڵی ئینسان هاتوە بە زمانی كوردی قسە دەكات، پێی بڵێ: بەڵێ «مەمەد» لە ماڵە. میمكە: یەعنی: دادە «مەمەد» لە ماڵە. ئەها ئێستا زۆر جار بیرم لێكردۆتەوە باشە بۆ كورد ناوی «مەمەند»ی هەبوە، ناوی: «مەمەد»ی هەبوە، «حەمەد»ی هەبوە، ئەوە بە كوردی هەر ناوی «محەمەد»ە» ت.و.\nدەقەكەشی لەلای د. سەلام ناوخۆش بەم شێوەیەیە –بێ دەستكاری-:\n«ئەوەتە محەمەد مەلا مەحمود 2014 لە «ل82-83»ی كتێبی «كورد لە سەردەمی پێغەمبەردا» لە عەلی ئەكبەر دەگوازێتەوە كە لە «ل180»، «فصل الدال المهملة» دا دەڵێ: «ڕۆژێ حەزرەتی فاتمە خوای لێ ڕازی بێت لە پێغەمبەری باوكی پرسی: ئایا زمانی غەیری عەرەبی هەیە؟ پێغەمبەریش ﷺ فەرمووی : بەڵێ زۆرە، وەكو زمانی كوردی. فاتیمەش سەری سوڕما ئاخۆ دەبێ كوردی چ زمانێك بێت! لەو كاتەدا یەكێك لە دەرگای دا حەزرەتی فاتیمە چوو دەرگای كردەوە، سەیری كرد پیاوەكە وتی: میمكە زەحمەت نەبێ «مەمەد» لە ماڵە؟ پێغەمبەریش ﷺ فەرمووی: ئەوە زمانی كوردییە و ئەوەش جوبرەئیلە، بڕۆ، بڵێ: «مەمەد» لە ماڵە»....».\nپاشان باسی ئەوە دەكات كە پەیامبەر جلوبەرگی كوردی لەبەر كردوە، وئەڵێ:\n«جابانی كوردی لە ل19ی «كورد لە فەرهەنگی شیعەدا» دەنووسێت: «شێخی ئەلبانی ئەو فەرموودەی بە «حەسەن» داناوە و ئیبن حەجەریش لە «فتح الباری» باسی دەكات هەروەها ئەسڵی چیرۆكەكەش لە «بوخاری»دا هاتووە» ت.و.\nجا شتیوان بەخوا تیشكێك دەخەمە سەر ئەم بابەتە تا ببێتە ڕونكردنەوەی ئەو بابەتە ووەڵامێك بۆ ئەو پرسیارەش، وبەرچاو ڕۆشنیەك بداتە خۆێنەرانی كورد وئەوانەی كە مەبەستیانە حەقیقەت وڕاستی ئەو روداوە وهاوشێوەكانی بزانن:\n• ئێمە سەرباری گومانی خێر بردنمان كە لەوانەیە نیەتی باش پاڵنەر بوبێت بۆ ئەم كارە وهاوشێوەكانی، بەڵام نابێت نیەتباشی مرۆڤ ببات بەسەر هەڵەدا، چەندەها كەس هەیە نیەتی خێری هەیە وبەڵام خێر ناپێكێت، بەڵكو زۆربەی ئەهلی بیدەع نیەتی باش -وەك دەردەكەوێت- پاڵی پێوە ناون لەو بیدعانەی كردویانە، وەكو شیعە لە خۆشویستنی ئالو بەیت، وقەدەریەكان لە نكوڵیكردنی قەدەر وخەلقی خوا بۆ كردەوەكانی ئادەمیزاد، وخەوارج ولە خروج ونكوڵیكردن لە شەفاعەت وبە خالددانانی ئەنجامدەری تاوانی گەورە، وجەهمیەكان لە نكوڵیكردنی ناو وسیفەتەكان، وموعتەزیلەكان لە نكوڵیكردن لە سیفەتەكان وهتد ئەو گروپ وشتانەی تر بە ناهەق بڕوایان پێبوە.\n• پاشان هەق نە بە درۆكردن سەر دەكەوێت نە پێویستی بە درۆكردنە، بەڵام بەداخەوە هەمیشە كۆمەڵێك هەبون وهەن، هەم لە مێژوی ئیسلامدا وهەم ئێستاش، چونكە پێیان وایە ئیسلام نوقصانە –وەك دەردەكەوێت- بۆیە پێیان ڕەوایە درۆ بكەیت بە دەم پەیامبەرەوە بەڵام لە دژی نا، لە بەرژوەندی ئەو، لە دژی ئیسلام نا، بەڵكو لەبەر خاتری، ئەمەش بێگومان حەرام ودرۆ وگومڕاییە.\n• حافـظـی عێڕاقی بە ڕەگەز كوردی ڕازیانی (لە دایكبوی 725 كۆچی - ولە 806 كۆچی وەفاتی كردوە، بەرامبەر 1325 - 1404 زاینی) لە ئەلفیەكەی خۆیدا كە سەرەتاكەی بەم شێوە دەستپێدەكات:\nيَقُوْلُ رَاجِي رَبِّهِ المُقْتَدِرِ عَبْدُ الرَّحيمِ بنُ الحُسَيْنِ الأَثَريْ\nواتا: عەبدولڕەحیمی كوڕی حوسەینی ئەسەری (سەلەفی) ئەڵێ، كە ئومێددارە بە میهرەبانی پەروەردگارە بە تواناكەی:\nوَالوَاضِعُوْنَ لِلحَدِيْثِ أضْرُبُ أَضَرُّهُمْ قَوْمٌ لِزُهْدٍ نُسِبُوا\nقَدْ وَضَعُوْهَا حِسْبَةً، فَقُبِلَتْ مِنْهُمْ، رُكُوْناً لَهُمُ ونُقِلَتْ\nفَقَيَّضَ اللهُ لَهَا نُقَّادَهَا فَبَيَّنُوا بِنَقْدِهِمْ فَسَادَهَا\nنَحْوَ أبي عِصْمَةَ إذْ رَأَى الوَرَى زَعْمَاً نَأوْا عَنِ القُرَانِ، فافْتَرَى\nلَهُمْ حَدِيْثَاً في فَضَائِلِ السُّوَرْ عَنِ ابْنِ عَبَّاسٍ، فبئسَمَا ابْتَكَرْ\n... وَجَوَّزَ الوَضْعَ -عَلَى التَّرْغِيْبِ- قَوْمُ ابنِ كَرَّامٍ، وَفي التَّرْهِيْبِ\nحەدیس هەڵواسان تا حەز كەی زۆرن خواناسەكانیان خراپترین جۆرن\nنیەتیان خوا بو لە هەڵواسینی خەڵكیش وەریان گرت بێ پشكنینی\nتا كەڵە پیاوان لێی ڕاست بونەوە ڕاست وبێكەڵكیان بۆ جیاكردنەوە\nوەك ئەبو عیصمە كە خەڵكی بینی لە قورئان دورن، درۆی هەڵچنی\nلەبارەی فەزڵی گشت سورەتەكان لە عەبدوڵاوە، خراپی دا هێنان\nحەدیس هەڵواسین بۆ ترس یا هاندان هیچ قەیدی نیە لای كەرڕامیەكان\nجا ئەمانەی كە لەبەر خوا حەدیس هەڵدەواسن، ئەگەر چی بەهۆی چاكی سەر وسیمایانەوە، یا دینداری ودونیا نەویستی زاهریانەوە، خەڵك بێ پشكنین وتوێژینەوە ولێكۆڵینەوە وەری حەدیسەكانیان وەردەگرن، بەڵام كۆمەڵێك كەڵە پیاو هەیە خوا تبارك وتعالی دەیانێرێت بۆ جیاكردنەوەی پاك وپیس، بۆیە لە كۆن وتازە بەم ئەركە هەستاون.\nجا لەوانەشی كە حەدیسی لەبەر پاداشت وئەجر هەڵواسی، كەسێك بو بەناوی: «ئەبو عیصمە نوحی كوڕی ئەبو مەریەمی مەروەزی»، دادوەری ناوچەی «مەڕو»، ئەوەتا «حاكم» بەسەنەدەكەی خۆی دەگێڕێتەوە، لە ئەبو عەمماری مەروەزیەوە، كە بە ئەبو عیصمە وتراوە: «ئەمەت لە كوێ بو، ئەڵێی: لە عیكریمەوە لە ئیبن عەبباسەوە، لەبارەی فەزڵی سورەت بە سورەتی قورئان حەدیس دەگێڕیتەوە! لە كاتێكدا خوێندكارەكانی عیكریمە شتی وا شك نابەن؟؟!! ئەویش وتی: تەماشام كرد خەڵك پشتیان لە قورئان كردوە، خۆیان سەرقاڵكردوە بە فیقهی ئەبو حەنیفە ومەغازی ئیبن ئیسحاقەوە، بۆیە ئەم حەدیسەم لەبەر خوا هەڵواسی.\nهەروەها كەسێكی تریش هەبوە بە ناوی مەیسەرەی كوڕی عەبد ڕەببەوە، وەك ئیبن حیببان لە پێشەكی «تاريخِ الضُّعفاءِ» ەكەیدا دەگێڕێتەوە لە «عبدالرحمنی كوڕی مەهدی»ەوە، ئەڵێ: «بە مەیسەرەم وت: ئەم حەدیسانەت لە كوێوە هێناوە: كێ ئەوە بخوێنێت ئەوە وئەوەی بۆ هەیە؟! وتی: خۆم دامنا ودروستمكرد تا خەڵك هانبدەم بۆ خوێندنیان».\nهەروەها -وەك ئیبن حیببان باس دەكات-: موئەممەل «المؤمَّل»ی كوڕی ئیسماعیل دەگێڕێتەوە ئەڵێ: شێخێك حەدیسێكی بۆ گێڕامەوە، منیش پێموت: كێ بۆی گێڕایتەوە؟! وتی: پیاوێكی خەڵكی «مەدائن» ناوی فڵانە وهێشتا لە ژیاندایە، منیش خۆم گەیاند پێی، وتم: كێ بۆی گێڕایتەوە؟! وتی: شیخێكی خەڵكی «واسط» ناوی فڵانە وهێشتا لە ژیاندایە، منیش ڕۆیشتم بۆلای، وتم: كێ بۆی گێڕایتەوە؟! وتی: شیخێكی خەڵكی «بەصــڕە» ناوی فڵانە وهێشتا لە ژیاندایە، منیش ڕۆیشتم بۆلای، وتم: كێ بۆی گێڕایتەوە؟! وتی: شیخێكی خەڵكی «عەبادان» ناوی فڵانە وهێشتا لە ژیاندایە، منیش ڕۆیشتم بۆلای، وتم: كێ بۆی گێڕایتەوە؟! ئەوەبو دەستی گرتم وبردمیە ماڵێكەوە، تەماشا دەكەم خەڵكێكی سۆفی لێیە، وشێخێكیان لەگەڵدایە، وتی: ئا ئەم شێخە بۆی گێڕاومەتەوە، وتم: ئەی شێخ كێ بۆی گێڕایتەوە؟! وتی: كەس بۆی نەگێڕاومەتەوە، بەڵام بینیمان خەڵك پشتیان لە قورئان كردوە، ئێمەش ئەم حەدیسانەمان دروستكرد بۆ ئەوەی ڕو لە قورئان بكەن».\nجا ئەمانە وهاوشێوەكانیان لە وەڵامی حەدیسەكانی پێشودا كە نابێت درۆ بكەیت بە دەم پەیامبەرەوە ﷺ وەك حەدیسی: «مَنْ كَذَبَ عليَّ». ئەڵێن: حەدیسەكە ئەفەرموێ: «عليَّ». بەڵام ئێمە: «نكذب له» لە پێناوی ئەو، وبەرژەوەندی ئەو، وبەهێزكردنی شەرعەكەی درۆ دەكەین، نەك «علیه». بۆیە ئێمە ناگرێتەوە، ئەمەش گومڕاییەكی ئاشكرایە. نسألُ اللهَ السلامةَ من الخِذْلانِ.\n• وخراپترین وگەورەترین درۆكان، درۆكردنە بە ناوی وەحیەوە، بەشێكی وەحیش بریتیە لە وتەی پەیامبەر ﷺ، پەیامبەر ﷺ ئەفەرموێ: «إنَّ أعظمِ الفِرى أن يقولَ الرجل على رسولِ اللهِ ﷺ ما لم يقُلْ». واتە: « بەڕاستی لە مەزنترین درۆكان ئەوەیە، قسەیەك بكرێت بەدەم پەیامبەرەوە ونەیوتبێت».\n• زانایانیش جیاوازیان هەیە ئایا ئەو كەسەی درۆ بكات بە دەم پەیامبەرەوە كافرە یان تاوانێكی گەورەیە ولەناوبەرە وپێی كافر نابێت مەگەر بە حەڵاڵی بزانێت، بۆچونی یەكەمیش هی جوەینی شافعیە وهەندێكی تری زانایانە، ئەوەی دووەمیش بۆچونی جمهوری زانایانە.\n• لەم بارەشەوە پەیامبەری خوا ﷺ ئەفەرموێ: «إن كذبًا علي ليس ككذب على أحد، من كذب علي متعمدًا فليتبوأ مقعده من النار» رواه البخاري (1229) واتە: درۆكردن بە ناوی منەوە وەك دەمهەڵبەستن نیە بە دەم كەسی ترەوە، جا هەركەس بە ئەنقەست درۆم بە دەمەوە بكات، ئەوا شوێنی خۆی لە ئاگر مسۆگەر بكات». هەروەها ئەفەرموێ: «لا تكذبوا علي، فإنه من كذب علي فيلج النار» رواه البخاري (106). واتە: «درۆم بە دەمەوە مەكەن، چونكە هەركەس درۆم بە دەمەوە بكات، بێگومان دەڕواتە ئاگرەوە». هەروەها ئەفەرموێ: «من حدث عني بحديث يَرى [وفي رواية: يُرى] أنه كذب فهو أحد الكاذبَيْنِ [وفي رواية: الكاذبِيْنَ]» رواه مسلم . واتە: «هەركەس حەدیسێكم لێ بگێڕێتەوە وبزانێت [ڕیوایەتەكەی تر: وا گومان ببیات] درۆیە ، ئەوا یەكێكە لە دو درۆزنەكە (ئەوەی درۆكەی كردوە لەگەڵ گوازەرەوەكەی) [ڕیوایەتەكەی تر: ئەوا یەكێكە لە درۆزنەكان (لەوانەی ئەم درۆیەیان گواستۆتەوە)]».\n• هەروەها ئەگەر بمانەوێ ئەتوانین بە ڕاست؛ ڕاستیەكانمان بۆ خەڵك ڕون بكەینەوە، وبەهەق ئەو پەیامە هەقەی خۆمان بگەیەنین، چونكە هەم هەڵەیە، هەم هەرگیز ناتوانین بیدعە چارەسەر بكەین بە بیدعە، یا كوفر چارەسەر بكەین بە كوفر، شیرك بە شیرك چار بكەین، درۆ عیلاج بكەین بە درۆ...\nجا هەمیشە هەمو لاریەك بە ڕێكی چار دەبێت... بۆیە زۆر پیویستە پابەندی ئەمە بین...\n• بۆ نمونە لەم باسەدا -كە مەبەستە شەریفەكەش ئەوەیە-: میللەتی كورد ببەسترێتەوە بە ئیسلامەوە لە ڕووی مێژوەوە وسەلماندنی ئەوەی پەیامبەر ڕقی لە كورد نەبوە ودۆستیان بوە ... هتد ئەو جۆرە مەبەستانە...، دەتوانین ئەم هەقیقەتە بە چەندین هەق بسەلمێنین بێئەوەی ناهەقی وناڕاستیەك بڵێین بە ناوی پەیامبەرەوە ﷺ، لەوانە:\n1. لە خزمەتی پێغەمبەری خوا ﷺ وشەی كوردی بەكارهێنراوە.\n2. هەروەها پەیامبەر ﷺ جلی كوردیشی لەبەر كردوە -جلی كوردی ئەوكاتە-: ئەوەتا ئەبوداود لە سونەنەكەی خۆیدا حەدیسێك دەگێڕێتەوە و شێخی ئەلبانی بە حەسەنی داناوە و ئیبن حەجەریش لە فتح الباری باسی دەكات ، ئەسڵی چیرۆكەكەش لە بوخاریدا هاتووە دایكمان عائیشە ئەفەرموێ: : «صَلَّى رَسُولُ اللَّهِ ﷺ فِي خَمِيصَةٍ لَهَا أَعْلَامٌ، فَقَالَ: شَغَلَتْنِي أَعْلَامُ هَذِهِ، اذْهَبُوا بِهَا إِلَى أَبِي جَهْمٍ، وَأْتُونِي بِأَنْبِجَانِيَّتِهِ. حَدَّثَنَا عُبَيْدُ اللَّهِ بْنُ مُعَاذٍ حَدَّثَنَا أَبِي حَدَّثَنَا عَبْدُ الرَّحْمَنِ -يَعْنِي ابْنَ أَبِي الزِّنَادِ- قَالَ سَمِعْتُ هِشَامًا يُحَدِّثُ عَنْ أَبِيهِ عَنْ عَائِشَةَ بِهَذَا الْخَبَرِ، قَالَ: وَأَخَذَ كُرْدِيًّا كَانَ لِأَبِي جَهْمٍ» جارێكیان ئەبوجەهم كراسێك بە دیاری دەنێرێت بۆ پێغەمبەری خوا ﷺ كە ڕەسولی خوا نوێژی پێوە دەكات مەشغوڵی دەكات، -چونكە جل و بەرگەكە سادە نەبووە خەت خەت بووە ، نیشانەی پێوە بووە- ، جا ئەوەی بۆ دەنێرێتەوە و كراسێكی كوردی لە جیاتی لەبەر دەكات ، كراسە كوردیەكە بە باشتر ئەزانێ لەوەی پیشوتر-..\nلە كاتێكدا ئەو جابانی كوردیەی ئەو باسی دەكات، گەڕاینەوە بۆ كتێبەكەی «كورد لە فەرهەنگی شیعەدا» لە ل18-19ی دا باسی ئەمەی كردوە، ئیتر چ پێویست دەكات بە ڕیوایەتی درۆ وهەڵبەستراو؟!\n3. هەروەها یار ویاوەر وسەحابیەكی پەیامبەرمان ﷺ هەیە بەناوی جابانی كوردی ، كە ئەوەش بەڵگەی ئەوەیە ناوی كورد ئا بەو شێوازە بەو تەركیبە پێش هاتنی ئیسلامیش بەكارهێنراوە، بەڵام چونكە میللەتی كورد بە هاتنی ئیسلام لە مێژوودا بە شێوەیەكی بەرچاو دەركەوت و لەوەو پێش ناوی بە شێوەیەكی بەرچاو نەهێنراوە و هەمیشە فەرامۆشكراوە ، بۆیە بە هاتنی ئیسلام دەبینی مێژووی كورد و ناوی كوردیش بوژانەوەیەكی بەرچاو بە خۆوە دەبینێت. جا ئەبو نوعەیمی ئەصبەهانی لە «معرفة الصحابة» دا باسی هاوەڵێك دەكات كە كورد بووە. ولە ژێر ناونیشانی: «هاوەڵێك كە كوڕەكەی میمونی كوردیە و لە باوكیەوە حەدیسی لە پێغەمبەرەوە گێڕاوەتەوە، و وتراوە: ناوی: جابانە»، ئەڵێت: حدثنا سليمان بن أحمد ، ثنا محمد بن علي بن زيد الصائغ ، ثنا أحمد بن عمر العلاف الرازي قال: ثنا أبو سعيد مولى بني هاشم عن أبي خلدة قال: سمعت ميمونًا الكـــردي -وهو عند مالك بن دينار -، فقال له مالك بن دينار: ما للشيخ لا يحدث عن أبيه؟! فإن أباك قد أدرك النبي ﷺ، وسمع منه، فقال ميمون: كان أبي لا يحدثنا عن النبي ﷺ مخافة أن يزيد أو ينقص، وقال: سمعت رسول الله ﷺ يقول: «من كذب علي متعمدا فليتبوأ مقعده من النار ».\nواتـە: «سولەیمانی كوڕی ئەحمەد بۆیگێڕاینەوە ، موحەممەدی كوڕی عەلی كوڕی زەیدی كوڕی صائغ بۆیگێڕاینەوە ، موحەممەدی كوڕی عومەری عەللافی ڕازی بۆیگێڕاینەوە ، ئەڵێت: ئەبو سەعیدی مەولای بەنی هاشم لە ئەبو خەلدەوە بۆیگێڕاینەوە ، ئەڵێت: مەیمونی كوردی لە لای مالكی كوڕی دینار بوو ، گوێم لێبوو مالكی كوڕی دینار لێی پرسی: ئەرێ ئەو شێخە چیەتی لە باوكیەوە حەدیس ناگێڕێتەوە، خۆ باوكت پەیامبەری خوای ﷺ بینیووە و حەدیسی لێوە بیستووە ؟! مەیمونیش وتی: باوكم حەدیسی بۆ نەدەگێڕاینەوە لە ترسی ئەوەی نەوەك زیاد و كەمی لێبكات و نەزانێ ، جا ئەیوت: گوێم لە پێغەمبەری خوابوە ﷺ فەرمویەتی: «هەركەس درۆم بە دەمەوە بكا بە ئەنقەست ، ئەوا با شوێنی خۆی لە ئاگر مسۆگەر بكات».\nهەیسەمی ئەڵێت: ئەمەش تەبەڕانی لە «الأوسط» ڕیوایەتی كردوە، سەنەدەكەشی حەسەنە -إن شا‌ء الله-.\nپاشان مەیمون ئەڵێت: بەڵام حەدیسێكتان بۆ دەگێڕمەوە گوێم لێبووە چەند جار گێڕایەتیەوە، نە جارێك، و نە دوو جار، و نە سێجار، ئەیوت: گوێم لە پێغەمبەری خوا بووە ﷺ دەیفەرمو: «هەركەسێك ئافرەتێك بخوازێ و نیەتی نەبێت دوایی مارەیەكەی پێ بدات ، لە قیامەت كە دەگاتە خوای گەورە بە زیناكەر، وهەركەسێك دینارێك قەرز بكات و نیەتی دانەوەی نەبێت و پاشان بمرێت و نەیدابێتتەوە ، لە قیامەت كە دەگاتە خوای گەورە بە دز». هەیسەمیش ئەڵێت: تەبەڕانی لە «الأوسط» و «الصغیر» ڕیوایەتی كردوە و پیاوانی سەنەدەكەشی سیقەن. شێخی ئەلبانیش ڕەحمەتی خوای لێبێ لە صەحیحی تەرغیب و تەرهیبدا بە صەحیحی داناوە.\nبڕوانە: كتێبی «كورد لە فەرهەنگی شیعەدا» ل ل18-19، هی: جابانی كوردیی. كە ئەوان ئاماژەیان پێداوە.\nئێمە ئەتوانین ئەم توراسەوە وەرگرین لە باوباپیرانی كوردمانەوە، ئەویش ترسانە لە درۆكردن بەناوی پەیامبەرەوە ﷺ ئەوەتا ئەم هاوەڵە بەرێزەمان باو باپیری كۆنی كورد ئەڵێ: حەدیسی نەگێڕاوەتەوە لە ترسی ئەوەی نەوەك لە قسەی پەیامبەر ﷺ زیاد وكەم بكات. الحمد لله.\nلەگەڵ چەندین خاڵی تردا كە دەرفەت نیە بیخەینە ڕو.\n1. سەبارەت بەو ڕیوایەتە باسكراوە: شتی وا لە حەدیسی پەیامبەر ﷺ نەهاتوە. نە بە سەحیحی ونە بە زەعیفی. بەڵكو درۆیەكی ڕون وناڕاستیەكی هەڵبەستراوە وئەسڵ وئەساسی نیە «لا أصل له»، واتە: ئەوە نەبێت ڕاویەك ودوان وسیانی لاواز وضـەعیف بن، نەخێر، بەڵكو بێسەنەد وڕچەیە، ودرۆ وهەڵبەستراوە. وشوێنەواری هەڵبەستنی لە چەندین ڕوانگەوە پێوە دیارە -وەك باسی دەكەین-. وپەیامبەری خواش ﷺ ئەفەرموێ: «يكونُ في آخِرِ الزمانِ دَجَّالُونَ كَذَّابُونَ، يأتونَكم من الأحاديثِ بما لم تَسْمَعُوا أنتم ولا آباؤُكم، فإيَّاكم وإيَّاهم؛ لا يُضِلُّونَكم ولا يَفْتِنُونَكم» أورده مسلم في مقدمة الصحيح. واتە: «لە ئاخر زەماندا خەڵكانێك پەیدا دەبن چاوبەست ودرۆزنن، حەدیسی واتان بۆ باس دەكەن نە ئێوە ونە باوباپیرانتان نەیانبیستوە جا ئاممان وریایان بن، گومڕاتان نەكەن وتوشی فیتنەتان نەكەن».\n2. هەروەها یەكێك لە نیشانەكانی حەدیسی زەعیف ئەوەیە: شوێنەواری هەڵبەستن ودرۆی پێوە دیارە، واتە: سەر وسیمای وتەكە دیارە درۆیە وحەدیس نیە. ئەم ڕیواتەش بە ئاشكرا نەك بۆ پسپۆر بەڵكو لای عەوامی موسڵمانان دیارە چ جای مامۆستا ومەلاكان. بۆیە جێی داخە قورئان لە سنگ شتی وا بگێڕێتەوە.\n3. هەروەها بونی ڕەكاكەت وناڕێكی لە حەدیسدا بەڵگەی هەڵبەستنیەتی. وەك ئەم ڕیوایەتە هەڵبەستراوە.\n4. هەروەها تەماشا دەكەیت، ئەڵێ: «زەحمەت نەبێ»، ئەمەش بەڵگەی درۆیەتی ڕیوایەتەكەیە ودیارە تازە هەڵواسراوە ومێژووی هەڵواسینەكەی زۆر كۆن نیە، هەربۆیە ئەو ڤیدیۆ كورتەی بۆ من نێردراوە كە مامۆستامە دەگاتە ئەو شوێنە گتێك دەكات ونایهێنێ ودەیبڕێ.\n5. پاشان ئەو لەهجە وزمانەی ئەو ڕیوایەتە هەمان ئەو لەهجە وزمانەی ئێستایە كە كورد قسەی پێدەكات، ئەمەش خۆی بۆ خۆی ئەوە دەردەخات كە ئەم ڕیوایەتە دروستكراو وتازەیە وهەڵبەستراوە.\nلە كاتێكدا لەهجە وزمانی ئەوسا وئێستای هەمو زمانەكان جیاوازە، كەسێكی «ئینگلیزی زمان» لەهجە وزمانە كۆنەكەی جیاوازە لەوەی ئەمڕۆ، هەروەها توركێك، هەروەها فارسێك، هەروەها عەرەبێك ... هتد، بەڵكو لەوەی كۆن حاڵی نابن مەگەر تا ڕادەیەك، تەنانەت زمانی عەرەبیش كە لە هەمو زمانێك -بە ڕەهایی- بەهێزترە وڕەسانەیەتی زیاتر پاراستوە، عەرەبێك لە شیعری شاعیرە كۆنەكانیان حاڵی نابێت بە كەمی نەبێت، بەڵكو ئەو قورئانەی پێبدە خوا بۆی ناردون، بەباشی لە زمانی قورئان حاڵی نابێت، كە لە شیعرە عەرەبیەكان زۆر ئاسانترە، كەچی پێویستیان بە تەفسیرە بۆ لێتێگەیشتنی زۆرێكی، ئەمە زمانی عەرەبی كە هەموو شارەزا ولێكۆڵەرێك ئەزانێت رەسەنایەتی زۆری تێدایە و پارێزگاری زۆریشی لێكراوە، كەچی هێشتا وای بەسەردا هاتووە كە نەوەی پاشین لە لەهجەی پێشینی خۆیان باش حاڵی نابێت\nئەی چ جا زمانی كوردی كە نە ئەو كاتە خاوەن كیانێك نە دەوڵەتێك بوە، نە خاوەن شارستانیەتیەكی ئاشكرا. تۆ بڵێی چەند گۆڕانكاری بەسەردا هاتبێت؟!\nئەمەش بە پێچەوانەی هەندێ خەڵك كە دەڵێن خاوەنی دەوڵەتی «میدیا» بوە تەنانەت ڕۆیشتون ساڵێكی بەناو كوردیان داناوە كە پەیوندی بە كوردەوە نیە وهیچ بەڵگەیەك نیە بیسەلمێنێت.\n• جا من ئامۆژگاریم خۆم پاشان ئەو مامۆستا بەڕێزە پاشان هەموو مامۆستا بەڕێزە ئایینیەكان وئەوانی تر كە پەروەردەكەری خەڵكن، چاو ساغن، رێنمایی كارن لە هەر بوارێك ولە هەر چین و تۆێژكن، هەمیشە ناڕاستی بە ڕاستی عیلاج بكەن سەردەكەون نەك بە پێچەوانەوە.\nخوای گەورە هیدایەتی من وهەموو لایەك بدات بەتایبەت مامۆستاكان كە چاو ساغی خەڵكن هیدایەت بوونی ئەوان ورێی خوا گرتنی ئەوان واتە رێی خوا گرتن وهیدایەت وەرگرتنی كۆمەڵگا. والله الموفق.\nمامۆستا على خان وەڵامى داوەتەوە\nفەرمودە لاواز و هەڵبەستراوەکان سەبارەت شەوی قەدر نەخۆشی گواستنەوە و چۆنێتى جەمع کردن لە نێوان دوو فەرموودە پاداشتی لەبەركردنی فەرموودەكانی پێغەمبەری خوا – صلی الله علیە وعلی ألە وسلم – چی یە ؟ حوکمی ئەو کەسە چیە کە فەرموودە صحیحەکان ڕەد دەکاتەوە بەبیانوی ئەوەی گوایا پێچەوانەی عەقڵ و ڕوکەشی قورئانە؟ چیاوازى لە نێوان فەرموودەی قودسی و قورئان چیە ؟\nسەردان: ٣,٤٧٠ بەش: فەرموودە\nپرسیاری دواتر ئایا ئەو هۆکارانە چین کە مرۆڤ ڕادێنن لەسەر وازهێنان لەتاوان؟پرسیاری پێشترئەو خزمانە کێن کە پێویستە سەردانیان بکرێت؟ ئایە خزمانی باوک دەگرێتەوە یان هی دایک یان خێزان؟


مەڵبەندی هەولێر: كەركوك هێڵی سوورە – Knwe.org\nسەرەکی » هەواڵ » مەڵبەندی هەولێر: كەركوك هێڵی سوورە\nمەڵبەندی هەولێر: كەركوك هێڵی سوورە\nلەڕاگەیەنراوێكدا مەڵبەندی 3ی رێكخستنی هەولێر پشتیوانی لەبڕیارەكەی مەكتەبی سیاسی دەكات، ئەمەش دەقی راگەیەنراوەكەیە:\nبەناوی خۆمان‌و ئەندامان‌و لایەنگرانی یەكێتیی نیشتمانیی كوردستان لە هەولێری قەڵاو منارەی خۆڕاگرەوە دەستخۆشی لە هەڵوێستی مەردانەی هەڤاڵ كاك كۆسرەت رەسوڵ جێگری سكرتێری گشتی‌و سەرجەم هەڤاڵانمان لەدەستەی كارگێڕو مەكتەبی سیاسی‌و سەركردایەتی‌و ئەنجومەنی ناوەندو فراكسیۆنەكانی پەرلەمان دەكەین.\nبەو هەڵوێستەی ئەمڕۆی هەڤاڵانمان لە مەكتەبی سیاسی دەرخەری ئەو ڕاستیە مێژووییەیە كە هەمیشەو لە سەرەتای دروستبوونی یەكێتیی نیشتمانیی كوردستان تا ئەمڕۆو بۆ داهاتووش، كەركوك هێڵی سوورەو هەموو قوربانییەك لەپێناوی كەركوك دەدەین‌و دۆخی كەركوك‌و خەڵكە تێكۆشەرەكەی پێویستی بە چاكردن هەیە نەك دەستی دەستی پێكردن، پێویستە هەموو لایەنە سیاسییەكان لەخەمی پاراستنی ناسنامەی كوردستانیبوونی كەركوك بین.\nئەمڕۆ جارێكی تر یەكێتی دووپاتی كردەوە كە هێزێكە پابەندی تەواوی ڕێكەوتنەكانی خۆیەتی‌و دەبێ لایەنی بەرامبەریش (پارتی دیموكراتی كوردستان) بەهەمان شێوە پابەندی ڕێكەوتنەكان بێ، ڕاشكاوانەش دووپاتی دەكەینەوە كە وەك ئەندام‌و لایەنگرانی یەكێتیی نیشتمانیی كوردستان پابەندی تەواوی هەر ڕێككەوتنێكین كە واژووی هەڤاڵ كاك كۆسرەت-ی بەسەرەوە بێ.\nجارێكی تر پشتیوانی خۆمان بۆ هەڤاڵانمان لە یەكێتیی نیشتمانیی كوردستان دەردەبڕین‌و ڕایدەگەیەنین كە پێویستە هاوتەریبـی یەك پرسی پێكهێنانی حكومەتی هەرێم‌و دانانی پارێزگاری كەركوك‌و وەزیری داد یەكلابكرێنەوە بەپابەندبوون بەڕێككەوتنەكانی نێوانمان.\nمەڵبەندی 3ی رێكخستنی هەولێری (ی.ن.ك)


كوردسینه‌ما- دوای ئه‌وه‌ی به‌شی دووه‌می فیلمی پادینگتۆن له ٩\_٩ له به‌ڕازیل نمایشكرا، وابریاره فیلمیه‌كه به‌فه‌رمی له به‌رواری ١٢\_١\_٢٠١٨ له هه‌موو جیهان نمایش بكرێت ، فیلمی پادینگتۆن فیلمێكی کۆمیدی، خه‌یاڵی و خێزانیه به‌شی یه‌كه‌می فیلمه‌كه له ساڵی ٢٠١٤ نمایشكرا به تێچوونی ٥٥ ملیۆن دۆلار و داهاته‌كه‌شی گه‌یتشته نزیكه‌ی ٢٦٠ ملیۆن دۆلار.\nچیرۆكی به‌شی یه‌كه‌می فیلمه‌كه باسی له ورچێكی پیرۆیی گه‌نج ده‌كرد، كه گه‌شتێك ده‌كات بۆ شاری له‌نده‌ن بۆ دۆزینه‌وه‌ی ماڵێك، كاتێك خۆی ده‌بینێته‌وه، ده‌بینێت بزر بووه به ته‌نها له وێستگه‌یه‌كی شه‌مه‌نده‌فه‌ر به‌ناوی پادینتۆن. له‌وێ ئاشنای خێزانێك ده‌بێت به‌ناوی خێزانی بڕاون كه بۆ شه‌وێك ده‌یبه‌نه ماڵه‌وه و یارمه‌تی ده‌ده‌ن، ئه‌م به‌شه‌ش له پێگه‌ی به‌ناوبانگی ئای ئێم دی بی رەیتینی 7.2 پێدرا له‌سه‌ر 10.\nچیرۆكی به‌شی دووه‌می فیلمه‌كه‌ش باس له‌وه ده‌كات، كه ئێستا پادینگتۆن بەخۆشحاڵیەوە لەگەڵ خێزانی برۆون نیشتەجێ بووە، وە ئەندامێکی ناسراوی ناو خەڵکیشە، چەن ئیشێکی ناوازە ئەگرێتە خۆ بۆ ئەوەی دیارییە تایبەتەکە بۆ 100یەم رۆژی لەدایک بوونی پورە لوسی بکرێت، تەنها بۆ ئەوەی دیارییەکە بدزرێت.\nبه‌شی دووه‌می فیلمه‌كه به هه‌مان شێوه‌ی به‌شی یه‌كه‌م له‌لایه‌ن دەرهێنەری به‌ریتانی پاوڵ كینگ كاری ده‌رهێنانی بۆ ئه‌نجامدراوه و هه‌ریه‌كه له ئاكته‌ران بێن ویشاو، گرانت، هه ف بونفیلی و سالی هاویكنس و جولی والته‌رس رۆڵی تیادا ده‌گێڕن ، ئه‌م به‌شه‌ش تا ئێستا له كۆی 3,513 ده‌نگده‌ر، رەیتینی 8.2/10 پێدراوه.\nڤیدیۆ : بینه‌ری دووه‌م تره‌یله‌ری بن\nماوەی فیلم / 95 خوله‌ك\n٦،٠ / 10\nماوەی فیلم / ١٠٠ خولەک\nماوەی فیلم / 83 خوله‌ك\nماوەی فیلم / 115 خوله‌ک


ئیسرائیل دۆزینەوەی تەواوی تونێلەكانی حزبوڵلا رادەگەیەنێت – Knwe.org\nسەرەکی » دۆسێ » ئیسرائیل دۆزینەوەی تەواوی تونێلەكانی حزبوڵلا رادەگەیەنێت\nبەرپرسیارێتییەكەی دەخاتە ئەستۆی حكومەتی لوبنان\nئیسرائیل دۆزینەوەی تەواوی تونێلەكانی حزبوڵلا رادەگەیەنێت\nئیسرائیل رایگەیاندووە، گەڕان و پشكنینی بەشوێن توێلەكانی حزبوڵڵادا تەواوكردووە كە «لێوەی هەوڵدەدرا دزەبكرێتە نێو خاكەكەی».\nئیسرائیل لە سەرەتای مانگی كانوونی یەكەمی رابردووەوە دەستیكردووە بە خاپوركردنی تونێلەكان، ئەمەش مەترسی تەقینەوەی دۆخەكەی لەنێوان هەردوولادا هێنابووەئارا.\nسوپای ئیسرائیل لە 13ی كانوونی دووەمی 2019، دۆزینەوەی هەموو ئەو تونێلانەی راگەیاند كە لەلایەن حزبوڵڵاوە هەڵكەندرابوون، بە مەبەستی دزەكردنە نێو خاكی وڵاتەكەی، ئاماژەی بەدەستكردن بە پرۆسەی خاپوركردنی ئەو توێلانەش كردبوو لە سەرەتای مانگی كانوونی یەكەمی رابردووەوە.\nكۆڵۆنێل جۆناسان كۆنریكۆس، وتەبێژی سوپای ئیسرائیل بە رۆنامەوانی راگەیاندبوو»تونێلێكی تری هێرشبردنی تری حزبوڵڵامان دۆزییەوە (شەشەم تونێلە) لەژێر سنورەكانی لوبنان بەرەو ئیسرائیل، بەپێی هەڵسەنگاندنەكانیشتمان، هیچ تونێلێكی تر نەماوە كە سنورەكان ببڕێت».\nبەپێی سوپای ئیسرائیل، دەروازەی دوایین تونێل دەكەوبێتە شارۆچكەی (رامیە)ی لوبنان و 800 مەتر لە خاكی ئیسرائیلەوە دوورە.\nتونێلەكە دەیان مەتر بۆ نێو خاكی ئیسرائیل درێژبۆتەوە، و بە قوڵایی 55 مەتر لەژێر زەویدایە، ئەمەش وادەكات قوڵترین و»درێژترین و ئامادەكراوترین» بێت لەنێوان هەموو ئەو تونێلانەی پێشتر لەلایەن سوپاوە دۆزراونەتەوە، ئەمەش بە گوتەی كۆڵۆنێل جۆناسان كۆنریكۆس.\nئەو پرۆسەیە كە لەلایەن ئیسرائیلەوە لە سەرەتای مانگی كانوونی یەكەمی رابردوو راگەیەندرابوو، مەترسی تەقینەوەی دۆخەكەی لەنێوان هەردوولا دروستكرد. ئیسرائیل كە هەماهەنگی لەگەڵ هێزەكانی ئاشتی پارێزی سەر بە نەتەوە یەكگرتووەكاندا دەكات لە لوبنان، رەتیدەكاتەوە لەگەڵ ئاڵۆزبوونی دۆخەكەدا بێت.\nلە ساڵی 2006دا جەنگ لەنێوان حزبوڵڵا و ئیسرائیل رویدا. وێڕای هێرشكردنی هەردوولا بۆسەر یەكتر لەهەندێك كاتدا لە سوریا، لەكاتێكدا كە حزبوڵڵا پشتیوانی لە دیمەشق دەكات لەدژی چەكدارانی ئۆپۆزسیۆن، بەڵام بەشێوەیەكی گشتی بێدەنگی باڵی بەسەر سنورەكانی نێوان ئیسرائیل و لوبناندا كێشاوە.\nوەك ئیسرائیل ئاماژەی پێدەكات، حزبوڵڵا بەنیاز بووە، ئەو تونێلانە بۆ رفاندن یان كوشتنی سەرباز و مەدەنییە ئیسرائیلییەكان، و دەستگرتن بەسەر بەشێك لە خاكی ئیسرائیل لە حاڵەتی هەڵایسانی شەڕدا، بەكاربهێنێت.\nكۆنریكۆس دەڵێت»ئەو ئامانجانەمان هێنایەدی كە لە سەرەتاوە دیاریمان كردبوو» كە دۆزینەوە و خاپوركردنی تونێلەكان بوو، ئاماژەی بە خاپوركردنی دوایین تونێلیش كرد لەماوەی چەند رۆژی داهاتوو.\nوتەبێژی سوپای ئیسرائیل، ئاماژە بەچاودێری ئەو «دامەزراوانە» دەكات كە لەلایەن حزبوڵڵاوە لەنێو خاكی لوبناندا دروستكراون.\nئیسرائیل سەرلەنوێ بەرپرسیارێتی ئەو كارانەی دەخاتە ئەستۆی حكومەتی لوبنان و رایدەگەیەنێت»هەر كارێكی توندوتیژی یان پێشێلكارییەك بۆ بڕی ژمارە 1701 نەتەوە یەكگرتووەكان كە بووە مایەی كۆتایی هێنان بە جەنگی نێوان ئیسرائیل و حزبوڵڵا، لە ئەستۆی حكومەتی لوبناندایە».


ئێران، ڕووسیا و تورکیا تەوەری گفتوگۆی داهاتووی ناتۆ\nرێبەرانی وڵاتانی ئەندامی ناتۆ بڕیارە لە دانیشتنی داهاتوودا سەبارەت بە چۆنیەتی دۆخی ڕێککەوتنی ناڤۆکیی ئێران، ململانێی ڕووسیا لە گەڵ ناتۆ و هەروەها سەبارەت بە پرسی تورکیا گفتوگۆ بکەن.\nسەرۆکی ئەڵمانیا لە لێدوانەکەی ئەمڕۆ خۆی لە پەرلەمانی ئەو وڵاتە وێڕای دەربڕینی نیگەرانی لە چوونە دەرەوەی ئەمریکا لە ڕێککەوتنی ناڤۆکی ئێران وتی: ئێمە لە ڕێککەوتنی ناڤۆکی لە گەڵ ئێران دەمێنینەوە.\nترامپ: من لەگەڵ ئێران ڕێکناکەوم\nسەرۆک کۆماری ئەمریکا جارێکی تر بە هێرش بۆ سەر دەوڵەتی پێشووی ئەو وڵاتە، ڕەخنەی لە جان کری گرت بە بۆنەی واژۆی بەرجام.


جه‌وانێكی 17 ساڵه گومانباری ده‌سترێژی له قوتابخانه‌ی ئه‌یاله‌تی ته‌کساسه\nله نێو کوژراوه‌کان دا جێگره‌وه‌یه‌کی مامۆستا و قوتابێکی بیانی تێدان.\nکاربه‌ده‌ستانی ته‌کساس گه‌نجێكی 17 ساڵه به تاوانیاری کوشتنی 10 که‌س ده‌زانن که زۆربه‌یان قوتابی قوتابخانه‌ی دوا ناوه‌ندی شاری سانتێ فێ له ته‌کساسن.\nقوتابیان گوتیان چه‌کداره‌که ، که له لایه‌ن ناوه‌ندی به‌رێوه‌بردنی یاسا به دمیترۆیس پاگۆرتزیس ناسراوه و قوتابیه، هه‌ینی پێش 8ی سه‌ر له به‌یانی له قوتابخانه‌ی سانتا فێ ده‌سترێژی کرد.\nفه‌رمانداری ته‌کساس گرێگ ئه‌بات گوتی پولیس که‌ره‌سه‌ی ته‌قینه‌وه و مۆلۆتۆڤ کۆکته‌یلی له ماڵی گومانلێکراوه‌که دۆزیوه‌ته‌وه له گه‌ڵ ئوتوموبێلێکی له ده‌رورووبه‌ری قوتابخانه ئه‌و شوێنه که ته‌قه‌که لێی روودا.\nئه‌بات گوتی گومانلێکراوه‌که، که ئێستا به تاوانی کوشتن گیراوه، مه‌به‌ستی بوو دوای ده‌سترێژکردنه‌که خۆی بکوژێت به‌ڵام دوای ئه‌وه‌ی ده‌ستبه‌سه‌ر کرا وه‌ک به ناوه‌ندی به‌ڕێوه‌بردنی یاسای گوت، وره‌ی بۆ ئه‌و کاره نه‌ما.\nفه‌رمانداره‌که گوتی له هێرشه‌که‌دا دوو چه‌ک به‌کارهێنراون و هه‌ر دووک چه‌که‌که‌ش هی بابی گومانلێکراوه‌که بوونه، به‌ڵام گوتی دڵنێا نیه داخوا بابی زانیوه‌تی که کوڕه‌که‌ی ئه‌و چه‌کانه هه‌ڵده‌گرێت یان نا.


په‌یامه‌که‌ی كاك نه‌وشیروان\nوه‌ك سه‌ره‌تا ده‌بێ بزانین ده‌وڵه‌ت چ شیكاریه‌ك هه‌ڵده‌گرێ...؟ ئایا ده‌وڵه‌ت بون له‌سه‌ر چ بنه‌مایه‌ك ده‌بێت كاتێك باس له راگه‌یاندنی ده‌وڵه‌ت ده‌كه‌ین...؟ ده‌بێت كۆمه‌ڵێك بنه‌مای زانستی له‌سه‌ر ئه‌رزی واقع هه‌بێت، پاشان ده‌وڵه‌ت رابگه‌یه‌نرێت له‌ڕوی سنوری جوگرافی و بنه‌مای ئابوری و سیاسی و كۆمه‌ڵایه‌تی و دامه‌زراوه‌ییه‌وه زه‌مینه‌سازی بۆ كرا بێت، با بپرسین ئایا هه‌رێم له‌ئێستادا ده‌توانێت ببێته ده‌وڵه‌ت؟ كه تائێستا دو ئیداره‌یی و له‌هه‌ر یه‌ك له‌م دو ئیداره‌یدا ده‌سه‌ڵاتی ناوچه‌یی و كه‌سیش هه‌یه حیزب خۆی له هه‌رێم و به‌ها نیشتمانیه‌كان به گه‌وره‌تر ده‌زانێ و بنه‌ماڵه‌كان خۆیان له حیزب به گه‌وره‌تر ده‌زانن و ده‌سه‌ڵاته‌كان كارتۆنیه... ده‌سه‌ڵاتی دادوه‌ری له ئاست كۆمه‌ڵێك بازرگانی ناو حیزبه‌كاندا زۆر بچوكتره له‌وه‌ی پێی ده‌وترێ ده‌سه‌ڵاتی دادوه‌ری به پێچه‌وانه‌وه زۆر كات دادوه‌ری له‌ژێر ده‌ستی ئه‌م بازرگانانه‌دایه... ده‌سه‌ڵاتی جێبه‌جێ كردن تا ئاستی هه‌ڵوه‌شاندن نوقمی گه‌نده‌ڵی بوه و یاسادانان هه‌مومان له زاری ئه‌ندام په‌رله‌مانه‌كانه‌وه ده‌بیستین، كه چه‌ند لاوازه له‌به‌رده‌م ئه‌م بازرگانانه‌دا.\nخاڵێكی تری وتاره‌كه‌ی كاك نه‌وشیروان بونی ئابوریه‌كی سه‌ربه‌خۆیه، كه تائێستا نه‌توانراوه سود له رێگاكانی تری ئابوری وه‌ربگیرێت، وه‌ك كشتوكاڵ و گه‌شتوگوزار و پیشه‌سازی تا بتوانرێ بڕی پێداویستیه‌كانی ناو هه‌رێم پڕبكاته‌وه، به‌پێچه‌وانه‌وه سه‌ره‌تایی ترین پێداویستی له ده‌ره‌وه دێت تاكه سه‌رچاوه‌ش نه‌وته، كه هه‌مومان باش ده‌زانین كه سستمێك نیه بۆ رێكخستنی ئیداره‌ی ئه‌و نه‌وته، بگره هه‌ر كه‌سێكی بازرگان بڕی هه‌یه له‌و نه‌وته و ئه‌وه‌ش كه له به‌غدا‌وه دێت چۆن و چی به‌سه‌ر دێت... ئایا تاك له‌سایه‌ی ئه‌م ئابوریه حیزبی و ناوچه‌یدا تا چه‌ندێ هه‌ست به بونی مافی خۆی ده‌كات، تا بتوانرێ ولا هه‌بێت بۆ ئاماده‌گی راگه‌یاندنی ده‌وڵه‌تی سه‌ربه‌خۆ.\nخاڵێكی تر بونی زه‌مینه‌یه‌كی له‌باری ده‌ره‌كی هه‌یه، به‌ڵام ئایا له‌سه‌ر بونی پشتگیری كۆده‌نگی نیوده‌وڵه‌تی هه‌یه بۆ ده‌وڵه‌ت بونی هه‌رێمه؟ ئایا له‌سه‌ر ئاستی عێراقی ده‌توانرێ ئه‌م ده‌وڵه‌ته به كه‌ركوك و ناوچه دابڕاوه‌كانه‌وه بخرێته‌سه‌ر ئه‌م ده‌وڵه‌ته؟ خۆ ئه‌گه‌ر هه‌ر سلێمانی هه‌ولێر و دهۆك بێت، ئه‌وا چه‌ندین ساڵه كورد بۆچی خه‌بات ده‌كات، ئایا ناكاته‌وه ئۆتۆنۆمیه‌كه‌ی به‌عس.\nخاڵێكی تر ئاشتی كۆمه‌ڵایه‌تیه، كه ده‌كرێت له‌سه‌ر بنه‌مای په‌یمانێكی كۆمه‌ڵایه‌تی بێت و ئازادیه‌كان فه‌راهم بێت بنه‌مایه‌ك هه‌بێت بۆ پێكه‌وه‌ژیانی ئاشتیانه‌ی هه‌مو چێن و توێژه‌كان، به‌ڵام له هه‌رێمێكدا هه‌مو ئه‌مانه له سایه‌ی حیزبی ته‌قلیدیه‌وه له ژێر سفره‌وه‌ن ئیتر ده‌وڵه‌ت بون مانایه‌كی زانستی وه‌رناگرێ.\nئایا تاك به گشتی هه‌ست به‌بونی مافی خۆی ده‌كات تا بتوانرێ وه‌ك سه‌رمایه‌یه‌كی مرۆی بۆ پشتگیری كردن له‌م ده‌وڵه‌ته كاری له‌سه‌ر بكرێ؟ هه‌مو ئه‌مانه و چه‌ندین چه‌مكی تر كه ده‌كرێ ورد تر و زانستیانانه‌تر بخوێنرێته‌و و كاری له‌سه‌ر بكرێ ده‌كاته ئه‌وه‌ی، كه په‌یامه‌که‌ی كاك نه‌وشیروان زه‌نگێكی ئاگاداركردنه‌وه‌یه بۆئه‌وه‌ی كار بۆ دروستكردنی بنه‌ماكانی ده‌وڵه‌ت بكرێ له ئێستادا راگه‌یاندنی ده‌وڵه‌تی سه‌ربه‌خۆ زیانی زیاتر ده‌بێت، وه‌ك له قازانجی مێژوش شاهیدی ئه‌وه‌ن، كه چه‌ندین هه‌وڵ هه‌بوه بۆ دامه‌زراندنی ده‌وڵه‌ت و له‌به‌رنه‌بونی بنه‌ماكانی ده‌وڵه‌ت له‌به‌رده‌م ئاسان ترین كێشه‌دا روخاوه و له‌ناوچوه، كه ده‌كرێت له ئێستا‌وه هه‌مو حیزب و چین و توێژه‌كان كار بۆ دروستكردنی بنه‌ماكانی ده‌وڵه‌ت بكرێ تا له داهاتودا بگه‌ینه ئه‌و ئامانجه‌ی، كه خه‌باتی چه‌ندین ساڵه‌ی نه‌ته‌وه‌ی كورده.


مه‌کۆکانی باخی دڵان / يانةى كوردزين\nتۆ له ژووره‌وه نیت : مێوانی به‌ریز به‌خیر بیت بۆ مه‌کۆکانی باخی دڵان بۆ ئه‌وه سوود له ته‌واوی بابه‌ت و زانیاریه‌کان وه‌رگری پیویسته ببیت به ئــه‌ندام  .\nکلیک له ئیره بکه بۆ یانه‌ی باخی دڵان - نوێ\nئاگاداری بۆ گشت ئه‌ندامان و به‌کارهێنه‌ری مه‌کۆکان.\nسلاو هاوریان و ئه‌ندامانی مه‌کۆکانی باخی دڵان\nوادیاره ماوه‌ک به‌ر له ئیستا مه‌کۆکان له کار که‌وتبوو به هۆی چه‌ند کیشه‌ک سوپاس بۆ خوا گه‌راینه‌وه باری ئاسایی\nبۆ ئه‌وه‌ی زیاتر خزمه‌ت بکه‌ین زیاتر کارو چالاکی جوان پیشکه‌ش به خوینه‌ران و ئه‌ندامان بکه‌ین\nهه‌لستاوین به دامه‌زراندنی یــانــه‌کی نوێ به نوێترین سیسته‌می سکریپت که ئیستا له ژیر وه‌رگیرانی زمان و ریکخستنی یه‌تی\nبـــــــۆیــه له‌م کاته تا ده‌گاته کردنه‌وه‌ی یــانــه نوێیه‌که بابه‌ت و په‌یام نووسین ناچالاک ده‌بیت به‌م شیوه‌یه....\n[چــالاك] چوونه‌ژووره‌وه‌ی ئه‌ندامان\n[نــاچــالاك] به‌ئه‌ندامبوونی نوێ\n[چــالاك] خویندنه‌وه‌ی بـابـه‌ت\n[نــاچــالاك] بــابــه‌ت نـووسـین\n[نــاچــالاك] پــه‌یــام نووسین\nسه‌ره‌تا » به‌سته‌ری به‌سوود » يانةى كوردزين\n#1 2010-09-24 01:34:53\nڕێكه‌وتی به ئه‌ندامبوون: 2010-09-23\nدواترین سه‌ردان: 2013-03-24\nوتةيةكى زؤر جوانبؤ ئةوةي بةئاكرى كةس نةسوتيىبيش هةركارئ يان هةرمةبةستئجوان سةيركة و جوان وردبةوة و جوان بيركةوةجا جوان بدوئ و بة جوانيش هةلمةخلةتئ\n#2 2010-09-24 08:40:44\nڕێكه‌وتی به ئه‌ندامبوون: 2009-12-17\nدواترین سه‌ردان: 2012-01-17\nRe: يانةى كوردزين\nده‌ست خۆشبێت به‌ڕێزم بۆ ناساندنی ئه‌و یانه جوانه سه‌رکه‌توبیت\nهەموو ته‌مه‌نی من خۆزگه‌یه‌ک بوو بۆ بزیه‌کی لێوانم....زۆر ده‌میکه چاوەڕوانم سۆزی دایکم بیته‌وه جێژوانم....یان که‌سیک هه‌بئ بملاوینئ وه‌کو دایکئ خۆ شمی بوئ....به‌لا‌م نه‌بوو هه‌رجی هه‌بوو ته‌مه‌ن کورت بوو ........له کۆرپه‌ی بئ دایک بووم بۆیه هیج سۆزیک نیه هاتای له‌گه‌لم........رووگه ش\n#3 2010-09-24 10:46:23\nڕێكه‌وتی به ئه‌ندامبوون: 2010-01-27\nدواترین سه‌ردان: 2012-02-21\nده‌ست خۆش یانه‌یه‌كی جوانه ته‌مه‌ن درێژبن\nهه‌رگـیز ده‌ستێ مه‌گــره ، كــاتێ به‌ته‌مای دڵی بشكێنی..\n#4 2010-09-24 10:53:12\nڕێكه‌وتی به ئه‌ندامبوون: 2010-09-13\nدواترین سه‌ردان: 2011-01-31\ndastt xosh bet gyanakam barasty eanaeaky joana\nدوينى لةكةل هةنك كةوتمة كفتو كوئةو باسى كول و منيش باسى تولة دوايدا هةنك كرياو وتىكول ناكات بةخوشةويستيةكةى تو\n#5 2010-09-24 12:16:32\nڕێكه‌وتی به ئه‌ندامبوون: 2010-09-11\nدواترین سه‌ردان: 2010-10-29\nدةست خؤش بيلال كيان سةركةوتوبيت لێره نیه\n#6 2010-09-25 00:44:00\nZor swpas barezan\n#7 2010-10-12 03:34:56\nدواترین سه‌ردان: 2010-10-12\namaya yanae basud ama manay xzmata 1000 jardastan xoshbet\n#8 2010-10-12 04:10:32\nڕێكه‌وتی به ئه‌ندامبوون: 2010-01-30\nدواترین سه‌ردان: 2013-04-08\n[size=16]وێرای ده‌ست خۆشیمان له یه‌که یه‌که‌ی به کاربه‌رانی یانه‌که‌تان هیوای سه‌رکه‌وتنتان بۆ ده‌خوازینچاوه‌روانی خزمه‌تی زیاترین له ئێوه‌ی به‌رێز و به‌رێوه‌به‌ران و ئه‌ندامه به‌رێزه‌کانی یانـــــــــه‌ی کــــــــــــــــــورد ژین [/size]\nئــــــــــه‌ى هاورێـــيان دڵم چــراى كـــــۆرى ديوانــــــــــــــــی ئێـــــــــــوه‌يه...ده‌نـــــــگــی نووســــــــــاوى من ئه‌مــــــــشـــــــــه‌و تاســــــه‌ی غــــوربه‌تـــى پــــــــــــــــێ وه‌یه.\n#9 2010-10-14 07:09:00\nZOR SWPAS AZIZAN\nئایـینی به گشتی\nتێبینی، پیشنیار و یاساکانی باخی دلان\nساباتی باخی دڵان\nپرسیار و وه‌ڵام و هاوکاری\nهۆنراوه‌کانی نازی دڵێك\nنووسراوه‌کانی به‌ریز کۆسره‌ت\nوێنه‌ی هه‌مه‌ڕه‌نگ و پۆسته‌ر\nپه‌ندی پیشینان و مه‌ته‌ل\nجيرۆك و رۆمان\nمیوزیک و ڤیدیۆ\nسه‌يـرو سه‌مه ر\nزانـست و زانیاری\nمـێـژوو و ژیانامه\nپرسیارو ڕاپرسی وه‌رزشی\nڤیدیـۆو وێنه‌ی وه‌رزشی\nکۆمپیوته‌ر و ئنته‌رنیت\nوێنه‌داڕشتن و فـۆتۆشۆپ\nوێب داڕشتن/ ماڵپه‌ڕ به‌گشتی\nسکریپتی جۆراو جۆر\nباخی دڵان به‌رهه‌می دروستکردنی PunBB© دامه‌زرادنی مه‌کۆکان 2009–2011 سوپاس بۆ وێبچن ژماره‌ی ئای پی ئێوه‌ی به‌ڕێز 173.245.56.71


کوردیپێدیا - فایەق عەبدوڵڵا ساڵح\n✌ فایەق عەبدوڵڵا ساڵح | پۆل: شەهیدان | زمانی بابەت: 🏳 کوردیی ناوەڕاست\nفایەق عەبدوڵڵا ساڵح\nشەهید فایەق عەبدوڵڵا ساڵح، لەساڵی 1972 لەگووندی یاخسەمەری سەر بەناحیەی سورداشسورداش لەدایکبووە، تاقۆناغی شەشەمی سەرەتایی خوێندووە، لەسەرەتای ساڵانی نەوەدەکانەوە بووەتە پێشمەرگە، لەژیانی پێشمەرگایەتیدا جارێکی تریش بەسەختی برینداربووە، دوا شوێنی پێشمەرگایەتی لقی شارباژێڕی کۆمەڵەی کەمئەندامانی سەنگەربووە، لەڕۆژی12-10-201412-10-2014 لەگەڵ کۆمەڵێک لەهاوسەنگەرانی لەقەرەتەپە بەهۆی پەلامارێکی خۆکوژیی داعش-ەوە بەسەختی برینداربووە، شەوی 16 لەسەر 17-10-2014 شەهیدبووە.\n#سورداش | #12-10-2014 |\n📅 رۆژی کۆچی دوایی: 17-10-2014\n➕ ئەم بابەتە لەلایەن: (م. ب.)ەوە لە: Jan 9 2018 10:20AM تۆمارکراوە\n📷 فایلی وێنە 1.0.1 52 KB Jan 9 2018 10:26AM م. ب.


بڕیارێکى نوێ بۆ دوکانى گۆشتفڕۆش و کارکەگانى قیمەکردن\nروبەڕوى ڕێکارى یاسایى دەکرێنەوە\n2020.11.17 - 10:05\nسەرۆکى لیژنە هاوبەشەکانى قایمقامیەتى سلێمانى ئاگادارى سەرجەم کارگەکانى قیمەکردن و دوکانى گۆشتفڕۆشەکان دەکاتەوە کە پابەندى رێنماییە نوێیەکانى وەزارەتى کشتوکاڵ و سەرچاوەکانى ئاو بن و هۆشدارى ئەوە دەدات وا نەکەن روبەڕوى ڕێکاریى یاسایى دەبنەوە.\nلەشکر حەمید، سەرۆکی لیژنە هاوبەشەکانی قایمقامیەتی سلێمانی (17ى تشرینى دووەمى 2020) رایگەیاند، سەرجەم کارگەکانی قیمەکردن و دوکانی گۆشتفرۆشەکان ئاگادار دەکەینەوە، پابەندی رێنماییە نوێکانی وەزارەتی کشتوکاڵ و سەرچاوەکانی ئاو بن.\nوتیشی، وەزارەتی کشتوکاڵ بڕیاری داوە لەکارگەکانی ئامادەکردنی قیمە، قیمەکردن قەدەغە بکرێت هەروەها لە دوکانەکانی گۆشتفرۆشتندا قیمەی ئامادەکراوی تیادا نەبێت.\nسەرۆکی لیژنە هاوبەشەکانی قایمقامیەتی سلێمانی هۆشداریدا، لەدوکانەکانی گۆشتفرۆشتندا تەنها ئەو کاتەی کڕیار داوای قیمە دەکات گۆشتی بۆ قیمە بکرێت بەپێچەوانەوە لەلایەن لیژنە هاوبەشەکانەوە روبەڕوی رێکاری یاسایی دەکرێنەوە.


پرۆژه یاسای پاراستنی پیرۆزیه‌كان – Denegkan\nbydengekan\tMay 29, 2012\tگشتی\nهه‌مو لایه‌كیش ده‌زانن كه ئه‌و ڕوداو و ئاژاوه‌یه‌ی قه‌وما كێشه‌یه‌كی گه‌وره بو، به‌ڵام كێشه‌ی قوڵتریشی به‌دوای خۆیدا هێنا، كاتێك به چه‌ند شێوه‌یه‌ك به‌كه‌ڵك هێنران و ئیستیغلال كران، له‌وانه:\nـ هه‌ر له‌م بابه‌ته، نوسه‌رێكیش، به ناوی (سه‌یید ئه‌حمه‌د به‌رزنجی)، له ڕۆژنامه‌ی (هه‌ولێر)، ژماره (١٣٣٧) ی ڕۆژی (١٧ / ٥ / ٢٠١٢)، له نوسینێكیدا به ناوی (به‌دحاڵیبون) (لا. ٢٠). هه‌مان ئه‌و بارودۆخی كاردانه‌وه و هه‌ڵچونه‌ی به‌دوای بڵاوكردنه‌وه‌ی قسه‌یه‌كدا هات له‌لایه‌ن گۆڤاری مه‌شبوهی (چرپه) وه، به‌كه‌ڵك هێنا بۆ بێبایه‌خكردن و ناشیرینكردنی هه‌مو ئه‌و نوسین و لێكۆڵینه‌وه ڕه‌خنه‌ییانه‌ی له‌سه‌ر ئایین نوسراون، كه بێ گومان سته‌مێكی گه‌وره و بێویژدانییه‌كی ئاشكرایه بۆڵه و قسه‌یه‌كی بازاڕیی وه‌كو ئه‌وه‌ی (چرپه) بڵاوی كرده‌وه به‌راورد بكرێت به‌و هه‌مو كتێب و لێكۆڵینه‌وانه‌ی له‌و بواره‌دا نوسراون. ناوبراو له‌وێدا ده‌ڵێت: “له‌دوای به‌هاری ١٩٩١ ه‌وه ناوه‌ناوه و لێره‌وله‌وێ شتێك كه له نوسین ده‌چێ(!) له‌لایه‌ن كه‌سانێكه‌وه ده‌نوسرێ.. و ڕێگه‌ی بڵاوكردنه‌وه ده‌دۆزێته‌وه، به‌بێ پاشخانێكی زانین و زانستی و ئاگابون له كرۆكی ئایینه‌كه. ئه‌مه ده‌بێته مایه‌ی قوشقیبونی كه‌سانێكی هه‌ر وه‌ك خۆیان تێنه‌گه‌شتو بۆ ده‌ربڕینی ناڕه‌زاییه‌كی بێمانا و كوێرانه”.. به‌م شێوه‌یه به ڕای ئه‌م نوسه‌ره هه‌رچی نوسینی ڕه‌خنه‌یی له‌سه‌ر ئایین به‌كوردی ده‌رچوه؛ هه‌موی له‌و بابه‌ته‌یه..! ئینجا هه‌ر له‌و قسانه‌یدا هه‌مو ئه‌و نوسه‌رانه‌ی ئه‌و بواره به‌وه تۆمه‌تبار ده‌كات كه ئامانجیان ئه‌وه‌یه قه‌ڵغانی ڕۆشنبیری(!) بۆ خۆیان دروست بكه‌ن و له ئورۆپا په‌ناهه‌نده‌یی سیاسیی پێ وه‌ربگرن.. یان ده‌ڵێت ئه‌وانه بۆ هه‌ڵه‌ی بچوك و كه‌لێنێك له ئاییندا ده‌گه‌ڕێن بۆ ئه‌وه‌ی هێرش بكه‌نه سه‌ری. تا ده‌گاته ئه‌وه‌ی ده‌ڵێت: له‌و بواره‌دا “تا ئێستا ده‌قێكی فیكری زانستی قوڵی فه‌لسه‌فه‌یی پشتبه‌ستو به به‌ڵگه‌ی وا كه بتوانێت خه‌ڵكی قایل بكات؛ نیه، و هه‌رچی هه‌یه به‌دحاڵیبونێكه كه دواجار ده‌بێته مایه‌ی فیتنه و ئاژاوه نانه‌وه‌یه‌كی بێئه‌نجام”. به‌م شێوه‌یه و بێویژدانانه هه‌رچی نوسینی ئه‌و بواره‌یه به بێ‌به‌ڵگه و بێ‌زانست و بێ‌فیكر و به به‌دحاڵیبون له قه‌ڵه‌م ده‌دات.. كه ئه‌م قسانه‌ش هه‌موی په‌رچه‌كرداری ئه‌و قسه و بۆڵه‌یه‌ن كه گۆڤاری (چرپه) بۆ مه‌به‌ستێك كه شارراوه نیه بڵاوی كردوه‌ته‌وه.. حه‌یفه نوسه‌ر ته‌نها له‌سه‌ر بنه‌مای نمونه‌یه‌كی خراپ هه‌مو شته‌كانی تر بێبایه‌خ بكات و له ڕوانگه‌ی قسه‌یه‌كی سه‌رپێیی و بازاڕیه‌وه هه‌رچی نوسین و لێكۆڵینه‌وه‌ی بوارێك هه‌یه زه‌ڕبی سفر بكات.\nـ كۆمه‌ڵێكیش له (لیژنه‌ی ئه‌وقاف) و (فراكسیۆنی كۆمه‌ڵ) له په‌رله‌مانی كوردستان، وه‌كو (مه‌لا به‌شیر)، و (بیلال سلێمان) و ئه‌وانی تریان، به هه‌لێك /یاخود ـ نه‌رمتر بڵێین ـ كاتێكی گونجاو/ یان زانی بۆ كاراكردنی ئه‌جێندایه‌كی له‌مێژینه‌یان كه بریتیه له هه‌وڵدان بۆ چه‌سپاندنی یاسایه‌ك كه ببێته مایه‌ی چاوترسێنكردنی ڕۆشنبیران و نوسه‌رانی ئازاد هه‌تا نه‌توانن به‌رده‌وام بن له نوسینه ڕه‌خنه‌ییه‌كانیان له‌سه‌ر ئایین و بیروباوه‌ڕ و دیارده ئایینیه‌كان.\nـ صه‌باح به‌رزنجی، كه ئه‌ندامی لیژنه‌ی ئه‌وقافیشه له پارله‌مانی كوردستان له‌سه‌ر فراكسیۆنی كۆمه‌ڵی ئیسلامی، له چاوپێكه‌وتنێكی هه‌فته‌نامه‌ی (كۆمه‌ڵ)، ژماره (٤٩٨) ی ڕۆژی (٢٢ / ١١ / ٢٠١١)، له‌سه‌ر ته‌وه‌ره‌ی (سوكایه‌تیكردن به قورئان) (لا. ٨).. له‌م چاوپێكه‌وتنه‌وه ده‌رده‌كه‌وێت كه مه‌به‌ستیان له سوكایه‌تی؛ ڕه‌خنه‌گرتنه: باسه‌كه باسی سوكایه‌تیه به قورئان، به‌ڵام ئه‌وه‌ی له پرسیاره‌كانی ڕۆژنامه‌نوسه‌كه‌ی كۆمه‌ڵ و وه‌ڵامه‌كانی به‌رزنجیه‌وه گه‌ڵاڵه ده‌بێت ئه‌وه‌یه كه سوكایه‌تیكردن به قورئان؛ یه‌كسانه به ڕه‌خنه‌گرتن له قورئان، یان به‌لای كه‌مه‌وه ڕه‌خنه‌گرتنیشیان له قورئان به نمونه‌یه‌ك و (میصداق) ێكی سوكایه‌تی به قورئان له قه‌ڵه‌م دا (ئه‌و كاته‌ش هێشتا هیچ ـ بۆ نمونه ـ قورئان سوتاندنێك ئه‌نجام نه‌درابو، به‌ڵام لێره‌و له‌وێ له سایته‌كان باسی ڕه‌خنه‌یی له‌سه‌ر قورئان ده‌نوسران).. ئه‌مه ڕونتر له وه‌ڵامه‌كانی (صه‌باح به‌رزنجی) ـه‌وه به‌دیار ده‌كه‌وت. ئه‌وه‌تا ده‌ڵێت: (هه‌ر كه‌سێك له ڕوی ئاگاییه‌وه ئه‌و قسانه بڵێت و ڕه‌خنه له قورئان بگرێت به زۆرینه‌ی بۆچونی زانایان له بازنه‌ی ئیسلام ده‌چێته‌وه ده‌ره‌وه)! به‌م شێوه‌یه كه‌وته ته‌كفیركردن، ئینجا (ڕه‌خنه‌گرتن له قورئان) یه‌كسان ده‌كات به (سوكایه‌تیكردن به قورئان) و داوا داكات دادگا سزای بدات، ئه‌وه‌تا ڕاسته‌وخۆ دوابه‌دوای ئه‌وه ده‌ڵێت: (پێویسته له‌سه‌ر داواكاری گشتی له هه‌رێمی كوردستاندا په‌لكێشی دادگای بكات و سزای ڕه‌وای به‌سه‌ردا بسه‌پێنێت، چونكه سوكایه‌تیكردن به قورئان به‌پێی یاسای سزادانی عێراقییش به تاوان ئه‌ژمار ده‌كرێت، داواكاری گشتی به‌رپرسه له به‌رزكردنه‌وه‌ی سكاڵا دژی ئه‌و لایه‌ن و ده‌زگایانه‌ی ئه‌و كارانه ده‌كه‌ن)!! بێ گومان ناوبراو لێره‌دا باسی جوێندان و قسه‌ی ناشیرین و سوتاندن و دڕاندن ناكات، به‌ڵكو باسی (ڕه‌خنه‌گرتن له قورئان) ده‌كات و به (سوكایه‌تیكردن به قورئان) له قه‌ڵه‌می ده‌دات و داوا ده‌كات ئه‌وه‌ی ئه‌و ڕه‌خنه‌یه ده‌نوسێت له‌سه‌ر قورئان؛ ده‌بێت سزا بدرێت، به‌و پێودانگه‌ی كه گوایه ئه‌مه سوكایه‌تیه به پیرۆزیه‌كانی گه‌لێك! بۆ نمونه: من نوسینێكم به‌ده‌سته‌وه‌یه له‌سه‌ر باسی دو گه‌لی كۆنی نیمچه‌دورگه‌ی عه‌ره‌بی كه قورئان باسی كردون كه (عاد) و (ثمود) ن، و به‌پێی قورئان ئه‌م دو گه‌له یان گه‌له‌هۆزه ئه‌وه‌نده كۆنن كه ده‌كه‌ونه نێوان ڕۆژگاری گه‌لی نوح و ڕۆژگاری ئیبراهیم، ئیتر گوایه گه‌لی عاد جێنشینی گه‌لی نوح بون و گه‌لی ثه‌مودیش جێنیشی گه‌لی عاد بون، و ئینجا گوایه پێش ئیبراهیم له‌ناو چون (بۆ نمونه بڕوانه: الأعراف: ٦٩، ٧٤، التوبة: ٧٠، هود: ٣٦ ـ ٦٩…)، به‌م پێیه‌ش به‌لای كه‌مه‌وه ده‌كه‌ونه پێش (٢٠٠٠ پ. ز.).. ئه‌مه‌ش لای من جێی ڕه‌خنه‌یه چونكه زانیاریی وردمان هه‌یه له‌سه‌ر ئه‌و دو گه‌له و ده‌زانین ئه‌وه‌نده‌ش كۆن نین كه پێش هه‌زاره‌ی (٢ پ. ز.) دا له‌ناو چوبێتن، به‌ڵكو به‌دڵنیاییه‌وه ده‌زانین تا چه‌ند سه‌ده‌یه‌ك دوای زایینیش ماون و ـ بۆ نمونه ـ (ثمود) وه‌كو زۆربه‌ی لێكۆڵه‌ران ده‌ڵێن تا سه‌ده‌ی (٥ ز.) ده‌نگ‌وباسیان ماوه، به‌ڵكو (ئێنسایكلۆپیدیای بریتانی. مادده‌ی Thamud.) ده‌ڵێت هه‌تا نیوه‌ی یه‌كه‌می سه‌ده‌ی (٧ ز.) یش ده‌نگ‌وباسیان هه‌بوه، ئه‌مه‌ش یانی هه‌تا ده‌می سه‌رهه‌ڵدانی ئیسلامیش. من ئه‌م تێبینیه مێژوییه‌م له‌سه‌ر قورئان هه‌یه. به‌پێی ئه‌و بیركردنه‌وه و پێودانگ و داواكاریه‌ی ئه‌و ئه‌ندامه‌ی لیژنه‌ی ئه‌وقاف بێت؛ ده‌بێت داواكاری گشتی سكاڵام له‌سه‌ر تۆمار بكات و بدرێمه دادگا و سزای قورس بدرێم! به‌و بیانوه‌ی گوایه سوكایه‌تیم به قورئان كردوه! له كاتێكدا ئه‌وه ڕه‌خنه‌یه‌كی زانستیه له ئاستێكی به‌رزدا نه‌ك سوكایه‌تی و قسه‌ی لاكۆڵان.\nـ هه‌روه‌ها له قسه‌كانی (مه‌لا به‌شیر) یشه‌وه، كه سه‌رۆكی لیژنه‌ی ئه‌وقافه له پارله‌مان، دیار بو كه مه‌به‌ستیان ڕێگرتنه له هه‌مو ڕه‌خنه‌گرتنێك له (خوا) و (پێغه‌مبه‌ره‌كان) و (كتێبه ئاسمانیه‌كان)، چونكه له لێدوانێكیدا بۆ (چاودێر) (ژماره ٣٧٢، ڕۆژی ١٤/٥/٢٠١٢) (لا. ٤) ده‌ڵێت: ڕه‌خنه‌گرتن له سه‌كرده‌كانی ئیسلام و مه‌زهه‌ب و لایه‌نه ئیسلامیه‌كان و مه‌لاكان قه‌یدی نیه، به‌ڵام (خوا و پێغه‌مبه‌ره‌كان و كتێبه ئاسمانیه‌كان) هێڵی سورن. لێره‌وه دیاره كه ئامانجیان پاراستنی سێ بنه‌ما سه‌ره‌كیه‌كه‌ی ئایینه (باوه‌ڕ به خوا، باوه‌ڕ به پێغه‌مبه‌ران، باوه‌ڕ به كتێبه ئاسمانیه‌كان) له هه‌ر ده‌ست‌بۆبردنێك. خۆیان له ده‌قی پڕۆژه یاساكه‌دا ئه‌و سێ بنه‌مایه (له‌گه‌ڵ دروشمه ئایینیه‌كان) یان دوپات كردوه‌ته‌وه (مادده‌ی دوه‌م).\nبۆیه ئێمه دڵنیاین كه ئامانجی ڕاسته‌قینه‌ی ئه‌وانه‌ی ئه‌و پڕۆژه یاسایه‌یان پێشكه‌شی په‌رله‌مان كردوه، ته‌نها قه‌ده‌غه‌كردنی جوێن و قسه‌ی ناشیرین نیه، به‌ڵكو ئامانجی دور و له هه‌مان كاتدا ڕاسته‌قینه و ستراتیجیی ئه‌وان قه‌ده‌غه‌كردنی هه‌ر ڕه‌خنه و پێداچونه‌وه‌یه‌كه كه ڕوبه‌ڕوی ئایین و بیروباوه‌ڕ و یاساكانی بكرێته‌وه. پێم وایه مه‌لاكان و ئیسلامیه‌كان ده‌مێكه چاوه‌ڕوانیی ئه‌م هه‌له ده‌كه‌ن، وه‌كو له قسه‌كانی (مه‌لا به‌شیر) یشه‌وه (له لێدوانه‌كه‌یدا بۆ “چاودێر”) به دیار كه‌وت.\nـ له خاڵی (١) ی مادده‌ی (٢) ی پڕۆژه یاساكه‌دا، كرده‌وه‌یه‌كی سوكایه‌تیكردن به پیرۆزیه‌كان بریتیه له (جوێندان و گاڵته‌كردن به خوا). ئه‌وه‌ی مانایه‌كی ورد و ڕێك (مضبوط) ی هه‌یه؛ وشه‌ی (جوێندان) ـه، چونكه هه‌مو كه‌سێك ده‌زانێت جوێندان چۆنه و پێناسه‌كه‌ی له كه‌سێكه‌وه بۆ كه‌سێكی تر ناگۆڕێت. به‌ڵام (گاڵته‌پێكردن) ته‌ڵه و داوێكه له‌م پڕۆژه یاسایه‌دا چونكه (گاڵته‌پێكردن) مانایه‌كی ورد و ڕێكی نیه و به‌پێی باوه‌ڕی كه‌سه‌كان مانا و نمونه و (میصداق) ـه‌كه‌ی ده‌گۆڕێت، بۆ نمونه: ڕه‌خنه‌ی زه‌قی نوسه‌رێك له كه‌سێتی یان بیرۆكه‌ی خوا به‌و شێوه‌یه‌ی له ده‌قێكی ئایینیدا وێنه‌ی كێشراوه؛ لای مه‌لایه‌ك یان هه‌ر ئاییندارێكی ته‌قلیدی به گاڵته‌پێكردن به “زاتی خوا” داده‌نرێت و زۆر به‌ئاسانی به سوكایه‌تی تۆمه‌تبار ده‌كرێت. لێره‌وه ده‌توانرێت هه‌مو ڕه‌خنه‌یه‌كی زه‌ق له بیروباوه‌ڕی ئایینی ده‌رباره‌ی خوا به‌م بڕگه‌یه كێشه‌ی یاسایی بۆ دروست بكرێت.\nـ هه‌ر له‌و خاڵه‌دا باسی وێنه‌ی ناشایسته كراوه. ئه‌مه‌ش دیسان داوێكی تره، كه ده‌كرێت هه‌مو وێنه‌یه‌كی پێغه‌مبه‌ره‌كان بگرێته‌وه، و بۆ هه‌ر مه‌لایه‌كیش زۆر ئاسانه ئه‌و وێنانه به ناشایسته وه‌سف بكات، جا ئیتر وێنه‌كه به‌ڕاستی ناشایسته بێت یان وه‌سفكردنی به ناشایسته له نه‌زانیه‌وه بێت یان له بێویژدانیه‌وه بێت (وه‌كو كاتی خۆی كه له‌گه‌ڵ بابه‌تی “ئیسرا و میعراج” ـه‌كه‌ی من وێنه‌یه‌كی کۆنی میعراج‌نامه دابه‌زی كه وێنه‌ی پێغه‌مبه‌ره له‌سه‌ر پشتی بوراق كه نمونه‌یه‌كی هونه‌ری ئیسلامیی كۆن بو؛ گه‌لێك له مه‌لاكان به ناشایسته‌یان دانا و هه‌ندێكیان وتبویان: “چاودێر” پێغه‌مبه‌ریان سواری گیانه‌وه‌رێك كردوه!). ده‌زانین و ئه‌زمونمان كردوه كه مه‌لاكان و ئیسلامیه‌كان هه‌مو وێنه‌یه‌كی پێغه‌مبه‌ره‌كان به كارێكی ناشایسته داده‌نێن و ڕێگه‌ی پێ ناده‌ن. له میسریش كاتێك وه‌زیری پێشوتری ڕۆشنبیری و زانا و بیرمه‌ندی گه‌وره‌ی كۆچكردوی میسر (د. ثه‌روه‌ت عوكاشه) (١٩٢١ ـ ٢٠١٢) كتێبه نایابه‌كه‌ی (موسوعة التصویر الإسلامي) له لوبنان چاپ كرد؛ مه‌لاكانی میسر نه‌یاهێشت بچێته خاكی میسره‌وه چونكه هه‌ندێك تابلۆ و نیگاری ئایینیی كۆنی تێدا بو كه وێنه‌ی هه‌ندێك له پێغه‌مبه‌ره‌كان بون! تا دوای زیاتر له ٢٠ ساڵ ڕێگه‌یان دا كتێبه‌كه له میسر بڵاو بكرێته‌وه به‌ڵام به‌و مه‌رجه‌ی ده‌م‌وچاوی كه‌سه پیرۆزه‌كان له وێنه‌كاندا بكڕێنرێت!!\nـ له خاڵی (٧) ی هه‌مان مادده‌ی (٢) دا، كرده‌وه‌یه‌كی تری سوكایه‌تیكردن به پیرۆزیه‌كان بریتیه له جوێندان یان گاڵته‌كردن به دروشمه ئایینیه‌كان. دیسان (گاڵته‌كردن) له‌م خاڵه‌شدا ده‌كرێت گه‌لێك باس‌وخواسی ڕه‌خنه‌یی له‌سه‌ر دروشم و هێما ئایینیه‌كان بگرێته‌وه، به‌تایبه‌تی ئه‌گه‌ر زه‌ق و ڕاشكاوانه بێت یان باس‌وخواسه‌که له خۆیدا هه‌ستیار بێت. بۆ نمونه: ئه‌گه‌ر كه‌سێك دوای لێكۆڵینه‌وه‌یه‌ك یان دوای موتاڵای كۆمه‌ڵێك سه‌رچاوه بگاته ئه‌و ئه‌نجامه‌ی كه شێوه‌ی (مناره) له بیناسازیی ئایینیدا ڕه‌گ‌وڕیشه‌ی كۆنی ده‌گه‌ڕێته‌وه بۆ ئایینه كۆنه‌كان و به‌تایبه‌تی په‌رستشی كۆنی (چوكپه‌رستی) كه به‌ڵگه‌ی به‌رجه‌سته‌ی شوێنه‌وارناسی بونی ده‌سه‌لمێنێت؛ بێ گومان ئه‌مه به گاڵته‌پێكردن به دروشمه ئایینیه‌كان لێك ده‌درێته‌وه، له كاتێكدا ئه‌و باسه له سه‌رچاوه‌كانی مێژوی ئایینه‌كاندا زۆر بڵاو و ئاساییه و بوه‌ته به‌شێك له باس‌وخواسه‌كانی مێژوی ئایین و بیناسازیی ئایینی. ڕاسته هه‌ندێك نوسه‌ری نه‌شاره‌زا ئه‌و لێكدانه‌وه‌یه بۆ مه‌به‌ست و نیازی بیناسازیی ئیسلامییش ده‌كات به‌بێ ئه‌وه‌ی ڕه‌چاوی ئه‌وه بكات كه ئه‌و ڕه‌گ‌وڕیشه كۆنه له مه‌به‌ست و نیازی ئایینه نوێیه‌كاندا نیه ئه‌گه‌رچی لێكچونی شێوه هه‌بێت، به‌ڵام هه‌مو نزیكبونه‌وه‌یه‌ك له‌و باسه، هه‌رچه‌ند زانستی و وردیش بێت؛ به گاڵته‌كردن و سوكایه‌تی لێك ده‌درێته‌وه. به‌م شێوه‌یه ڕێگه له هه‌مو نوسه‌ر و لێكۆڵه‌رێك ده‌گیرێت به‌دوای ڕه‌گ‌وڕیشه‌ی هێما ئایینیه‌كاندا بگه‌ڕێت. هه‌تاكو هێمایه‌كی ئایینیی وه‌كو (خاچ) یش ڕه‌گ‌وڕیشه زۆر كۆنی هه‌یه و له بنه‌ڕه‌تدا په‌یوه‌ندیی به په‌رستشه سێكسیه‌كانه‌وه هه‌بوه چونكه یه‌كه‌م جار هێمای به‌پیتی و ژیان بوه. ئه‌م باسانه له وڵاته پێشكه‌وتوه‌كاندا باس‌وخواسی ئه‌كادێمیایی زۆر به‌رزن و به‌ته‌واوی ئازادن، به‌ڵام له وڵاتێك یاسای مه‌لاكان باڵاده‌ست بێت؛ بێ گومان هه‌مو ئه‌و باسانه به سوكایه‌تی لێك ده‌درێنه‌وه و قه‌ده‌غه ده‌كرێن.\nبۆیه پێم وایه ئه‌م بڕگانه ته‌ڵه و داوی ناو ئه‌م پڕۆژه یاسایه‌ن. به‌تایبه‌تی كه ئه‌گه‌ر ورد ببینه‌وه؛ ده‌بینین ئه‌و مه‌لا و ئیسلامیانه‌ی ئه‌م پڕۆژه یاسایه‌یان داڕشتوه؛ زۆر لێزانانه له ڕێگه‌ی خاڵه‌كانی (١ ـ ٣، ٧) ی مادده‌ی (٢) ـه‌وه توانیویانه په‌رژینێك بۆ كۆڵه‌كه بنچینه‌ییه‌كانی باوه‌ڕی ئیسلامی دابنێن: باوه‌ڕ به خوا، باوه‌ڕ به پێغه‌مبه‌ران، باوه‌ڕ به كتێبه ئاسمانیه‌كان، دروشمه ئایینیه‌كان.. ئه‌مانه هه‌ر ئه‌و شته گرنگانه‌ن كه مه‌لاكان و ئیسلامیه‌كان به هه‌مو شێوه‌یه‌ك هه‌وڵی پاراستنیان ده‌ده‌ن له هه‌ر نزیكبونه‌وه‌یه‌ك لێیان كه له‌گه‌ڵ باوه‌ڕی ئایینیدا نه‌گونجێت. ئه‌وه‌ی ئامانجه لای ئه‌وان سزادانی ڕه‌خنه‌ی زه‌ق و ڕاشکاوانه‌یه (كه ئه‌وان پێی ده‌ڵێن گاڵته‌پێكردن و سوك‌باسكردن) له كه‌سێتیی خوا و كه‌سێتیی پێغه‌مبه‌ره‌كان و ناوه‌ڕۆكی كتێبه ئاسمانیه‌كان و دروشمه ئایینیه‌كان. ئیتر (جوێندان و سوتاندن و دڕاندن..) و خاڵه‌كانی تر (٤ ـ ٦)؛ كۆمه‌ڵێك شتی زه‌قن كه بۆ ڕاكێشانی سۆز و ده‌نگی خه‌ڵكن و بۆ ئه‌وه‌ن مه‌به‌سته بنه‌ڕه‌تیه‌كه (ڕه‌خنه له ئایین كه ئه‌وان به شتی وه‌كو گاڵته و سوكباسكردن گوزارشیان لێ كردوه) به‌زه‌قی ده‌رنه‌كه‌وێت. به‌م شێوه‌یه به‌رگی ده‌ره‌وه‌ی پڕۆژه یاساكه قه‌ده‌غه‌كردنی جوێندان و سوتاندن و دڕاندنه به‌رامبه‌ر پیرۆزیه‌كان، ناوكی ناوه‌وه‌یشی بریتیه له قه‌ده‌غه‌كردنی ڕه‌خنه‌ی زه‌ق و ڕاشکاوانه له ئایین كه ئه‌وان زۆر به ئاسانی ده‌توانن به گاڵته‌پێكردن و سوک‌باسکردن و قسه‌ی نه‌شیاو ناوزه‌دی بكه‌ن. وایشیان داڕشتوه كه مرۆڤ سه‌ره‌تا (جوێندان و سوتاندن و دڕاندن…) ـه‌كه ده‌خوێنێته‌وه و ئه‌مه زه‌ق ده‌بێته‌وه له‌لای، ئیتر سه‌رنجی ئه‌وه‌ی تر نادات! بۆیه ئه‌م پڕۆژه یاسایه وه‌كو ئه‌سپه‌كه‌ی ته‌ڕواده دێته به‌رچاوم!\nهه‌روه‌ها ده‌توانین ئه‌وه‌ش بڵێین كه ئه‌م پڕۆژه یاسایه پێویست نیه و له یاساكانی هه‌رێمدا به‌دیلی باشتر هه‌یه: ئه‌گه‌ر ئامانجه‌كه قه‌ده‌غه‌كردنی بڵاوكردنه‌وه‌ی جوێن و سوكایه‌تیه؛ ئه‌وا ئه‌مه ده‌چێته خانه‌ی ته‌شهیر و سوكایه‌تیه‌وه كه یاسای ڕۆژنامه‌نوسی قه‌ده‌غه‌ی كردوه به ساده‌ترین تاكی كۆمه‌ڵگا بكرێت، چ جای ئه‌وه‌ی به كه‌سه پیرۆزه‌كان بكرێت. واته ئه‌گه‌ر ئامانجی ئه‌م یاسایه قه‌ده‌غه‌كردنی بڵاوكردنه‌وه‌ی جوێن و قسه‌ی ناشیرینه؛ ئه‌وا پێشتر ئه‌م قه‌ده‌غه‌كردنه به یاسا كراوه و چه‌سپێنراوه و ئاماده‌یه بۆ ئه‌وه‌ی له هه‌مو حاڵه‌تێكدا كاری پێ بكرێت. به‌ڵكو ده‌بوایه یاساكه بۆ ڕێكخستنی وتار و گوفتاری مه‌لاكان گه‌ڵاڵه بكرایه، چونكه ئه‌گه‌ر وتاری مه‌لاكان ئه‌و ڕۆڵه سه‌لبیه‌یان له خولقاندنی ڕوداوه‌كانی هه‌ولێردا نه‌گێڕایه؛ ئه‌و ئاژاوه‌یه‌ی لێ په‌یدا نه‌ده‌بو، و به‌هێمنی و شێوازێكی مه‌ده‌نی چاره ده‌كرا، ده‌كرا به‌پێی یاسای ڕۆژنامه‌نوسی لێپرسینه‌وه‌ی یاسایی له‌گه‌ڵ گۆڤاره‌كه بكرایه. دوای ئاژاوه‌كه‌ش پێویست بو له‌گه‌ڵ هه‌مو ئه‌و مه‌لایانه‌ش كه به‌و شێوه‌یه خه‌ڵكیان هان دا بۆ ئاژاوه لێپرسینه‌وه‌ی یاسایی بكرایه، به‌ڵام یه‌كێتیی زانایان و به‌یاننامه‌ی مه‌لاكان، به هه‌مو شێوه‌یه‌ك به‌رگرییان له‌و مه‌لایانه كرد و ئیدانه‌ی ئه‌وه‌شیان كرد له‌گه‌ڵ هه‌ندێكیان لێپێچینه‌وه كراوه. له ڕابردویشدا به‌و شێوه‌یه به‌رگرییان له هه‌مو مه‌لایه‌ك كردوه، ئه‌گه‌ر هه‌ڵه‌یشی كردبێت (ته‌نها بۆ نمونه: كتێبۆچكه پڕته‌شهیره‌كه‌ی مه‌لا “فه‌رمان خه‌رابه‌یی”، كه “مه‌لا به‌شیر” بۆ خۆی و یه‌كێتیی زانایان به‌رگرییان لێ كرد و نه‌یانهێشت لێپرسینه‌وه‌ی له‌گه‌ڵ بكرێت).. پێیان وایه مه‌لا ئه‌گه‌ر هه‌ڵه‌یش بكات؛ نابێت لێپرسینه‌وه‌ی له‌گه‌ڵ بكرێت.. وه‌كو ئه‌وه‌ی مه‌لا هاوڵاتییه‌كی ملكه‌چی یاسا نه‌بێت. كه ئه‌مه كێشه‌یه‌كی گه‌وره و ڕیشه‌ییه و تا ئێسته‌ش چاره نه‌كراوه.\nبه‌ڵكو ئه‌م پڕۆژه یاسایه پێچه‌وانه و ناكۆكه له‌گه‌ڵ یاسای ڕۆژنامه‌نوسی كه پێشتر چه‌سپێنراوه. چونكه یاسای ڕۆژنامه‌نوسییش بڵاوكردنه‌وه‌ی سوكایه‌تیی به ئایین قه‌ده‌غه كردوه و سزایشی دیاریكراویشی بۆ داناوه، ئه‌م پرۆژه یاسایه‌ش شتێكی هاوشێوه‌ی كردوه، به‌ڵام سزاكانی به شێوه‌یه‌كی زه‌ق قورس كردوه (تا ڕاده‌ی ١٠ ساڵ به‌ندكردن! و غه‌رامه‌ی ١٠ میلیۆن!) و سه‌رباری ئه‌وه‌ش خودی سوكایه‌تیكردنه‌كه به تاوانی یاسایی داده‌نێت و سزای قورسی بۆ داده‌نێت نه‌ك بڵاوكردنه‌وه‌ی (كه ئه‌مه جیاوازییه‌كی زۆر گرنگه و ده‌بێت به‌وردی سه‌رنجی بدرێت.. به زمانێكی ساده: له‌دوای ئه‌م یاسایه‌وه ـ ئه‌گه‌ر بچه‌سپێت؛ كه‌سێكی ساده‌یش له‌و سه‌رجادانه “كفر” به زمانیدا بێت یان هه‌تا له پۆستێكی فه‌یسبوكدا “كفر” ێك بنوسێت؛ ده‌كرێت توشی سزای یاسایی قورس ببێت! جا سه‌رنج بده‌ن چه‌نده جیاوازه له یاساكانی پێشو و چه‌نده یاسایه‌كی ئایینی و خنكێنه‌ره. ئه‌مه‌ش چونكه پڕۆژه یاساكه مه‌به‌ستی ته‌نها بڵاوكردنه‌وه نیه به‌ڵكو مه‌به‌ستی خودی قسه‌كه‌یه ئه‌گه‌ر كه‌سێكی ساده‌یش له‌به‌ر خۆیه‌وه بیكات و به‌سه‌ریدا بسه‌لمێنرێت! ئه‌مه له خاڵه‌كانی مادده‌ی دوه‌مدا هاتوه به‌سه‌ربه‌خۆیی، دواتر پڕۆژه یاساكه له مادده‌ی چواره‌مدا یاسای تایبه‌تی و قورس بۆ بڵاوكردنه‌وه‌ش به‌جیا داده‌نێت). جگه له‌وه‌ی به‌پێی یاسای ڕۆژنامه‌نوسی ڕۆژنامه‌نوس به‌ند ناكرێت به‌ڵكو ته‌نها ڕۆژنامه‌كه غه‌رامه ده‌كرێت، و هه‌روه‌ها به‌پێی یاسای ڕۆژنامه‌نوسی چاپخانه به تاوانبار دانانرێت، به‌ڵام به‌پێی ئه‌م پرۆژه یاسایه چاپخانه‌یش سزا ده‌درێت به‌وه‌ی ده‌ستی به‌سه‌ردا ده‌گیرێت و غه‌رامه ده‌كرێت، له كاتێكدا چاپخانه ئاگای له ناوه‌ڕۆكی بڵاوكراوه‌كان نیه، و ئه‌وانه‌ی له چاپخانه‌كاندا كار ده‌كه‌ن زۆر جار توانای تێگه‌شتنی ناوه‌ڕۆكی چاپكراوه‌كانیان نیه، له‌به‌ر ئه‌وه ناكرێت و مه‌عقول نیه چاپخانه‌كان تاوانبار بكرێن و سزا بدرێن.\nته‌نها لایه‌نێكی باش كه له‌م پڕۆژه یاسایه‌دا هه‌بێت ئه‌وه‌یه كه هه‌رچه‌ند ـ وه‌كو باسم كرد ـ چه‌ند ته‌ڵه و داوێكی تێدایه به‌ڵام ڕونتر له یاسای ڕۆژنامه‌نوسی چه‌مكی “سوكایه‌تی” ی پێناسه كردوه، كه پێناسه‌ی ده‌كات بۆ كۆمه‌ڵێك كرده‌وه‌ی وه‌كو (جوێندان) و (گاڵته‌كردن) و (سوكباسكردن) و (وێنه‌ی ناشایسته) و (سوتاندن) و (دڕاندن) و…. ئه‌م پڕۆژه یاسایه له‌م دیاریكردنه‌دا باشتره له یاسای ڕۆژنامه‌نوسی و ڕونتر چه‌مكی سوكایه‌تیی خستوه‌ته ڕو، كه ناڕۆشنی و فراوانیی چه‌مكی سوكایه‌تی له یاسای ڕۆژنامه‌نوسیدا كێشه‌یه‌ك بو كه زۆر جار به‌فراوانی و به شێوه‌یه‌كی لاستیكی به‌كه‌ڵك ده‌هێنرا. دیاره له كۆتاییدا مه‌لاكان و ئیسلامیه‌كان دوای نمونه‌یه‌كی ڕاسته‌قینه‌ی سوكایه‌تی بۆیان ده‌ركه‌وتوه سوكایه‌تی چیه و چۆن ده‌كرێت! پێشتر هه‌مو بیروڕایه‌كی ڕه‌خنه‌ییان له‌سه‌ر ئایین به سوكایه‌تی داده‌نا (وه‌كو ئه‌وه‌ی من نوسیم له‌سه‌ر “ئیسرا و میعراج” و به سوكایه‌تی له قه‌ڵه‌م درا).. به‌ڵام ئه‌و بۆڵه و قسه بازاڕیانه‌ی له گۆڤاری (چرپه) دا به‌ئه‌نقه‌ست بڵاو كرانه‌وه تێی گه‌یاندن سوكایه‌تی چیه و چۆنه، و شوێنه‌واری ئه‌مه‌ش به‌سه‌ر پڕۆژه یاساكه‌وه دیار بو، كه له خاڵێكیدا كه وه‌كو نمونه‌یه‌كی (سوكایه‌تی به پیرۆزیه‌كان) ده‌ڵێت: (جوێندان و گاڵته‌كردن به خوای گه‌وره). ئه‌وه‌ش كه له قوتابخانه‌یه‌كی سلێمانی به‌هه‌ڵه ڕوی دا كه هه‌ندێك كتێبی مه‌هه‌نجیی كۆنی په‌روه‌رده‌ی ئیسلامی (التربية الإسلامية) كه ئایه‌تی قورئانیان تێدایه و وه‌كو كتێبی له‌كاركه‌وتوی قوتابخانه و له‌گه‌ڵ كتێبی له‌كاركه‌وتوی تردا فڕێ درابونه شوێنی خۆڵه‌وه، كه دواتر ڕاگه‌یاندنی ئایینی وه‌كو فڕێدانی قورئان (موصحه‌ف) ته‌قاندیه‌وه.. دیسان ئه‌مه‌ش شوێنه‌واری له یاساكه‌دا هه‌بو كه وه‌كو نمونه‌یه‌كی تری سوكایه‌تی ده‌ڵێت (فڕێدانی قورئان).\nـ حه‌دیسێك هه‌یه كه ده‌ڵێت پێغه‌مبه‌ر به جوله‌كه (به‌تایبه‌تی: خێڵه جوله‌كه‌ی به‌نو قوڕه‌یظه) ی وتوه (برایانی مه‌یمون و به‌راز) (إخوة القردة والخنازیر) یانی ئه‌وانه‌ی له مه‌یمون و به‌رازن! (“حاكیم” له “موسته‌دره‌ك” ریوایه‌تی كردوه و ده‌ڵێت: صه‌حیحه به‌پێی مه‌رجی بوخاری موسلیم، و “ذه‌هه‌بی” یش پشتڕاستی كردوه‌ته‌وه! هه‌روه‌ها “عه‌بدوڕڕه‌ززاق” له “موصه‌ننه‌ف” دا ریوایه‌تی كردوه) [ئه‌م چه‌مك و گوزارشه بنچینه‌ی له قورئانیشدا هه‌یه كه چیرۆكی گروپێكی یه‌هودی ده‌گێڕێته‌وه كه گوایه بون به مه‌یمون! (كونوا قردة خاسئین) (البقرة: ٦٥) (الأعراف: ١٦٦)، و دواتریش به‌وه‌ی لێیان بوه‌ته مه‌یمون و به‌راز ئاماژه بۆ جوله‌كه ده‌كات (وجعل منهم القردة والخنازیر) (المائدة: ٦٠)].. جا ئه‌گه‌ر مه‌لایه‌ك ئه‌و حه‌دیسه‌ی پێغه‌مبه‌ر بخوێنێته‌وه بۆ خه‌ڵك؛ ئه‌مه ده‌بێت به سوكایه‌تی به شوێنكه‌وتوانی ئایینێكی تر.\nـ یان ئه‌گه‌ر مه‌لایه‌ك ئه‌و ده‌قه‌ی قورئان بخوێنێته‌وه كه ده‌ڵێت: (ئه‌وانه‌ی له ئه‌هلی كیتابن كه باوه‌ڕیان به ئه‌ڵڵا و ڕۆژی دوایی نیه و قه‌ده‌غه‌ی خوا و پێغه‌مبه‌ره‌كه‌ی قه‌ده‌غه ناكه‌ن و له‌سه‌ر دینی ڕاسته‌قینه ناڕۆن [به‌كورتی: یانی موسوڵمان نین]؛ كوشتاریان بكه‌ن هه‌تا سه‌رانه ده‌ده‌ن به‌سه‌رشۆڕی)! (قاتلوا الذين لا یؤمنون بالله ولا بالیوم الآخر ولا یحرمون ما حرم الله ورسوله ولا یدینون دین الحق ـ من الذين أوتوا الكتاب ـ، حتی يعطوا الجزية عن ید وهم صاغرون) (التوبة: ٢٩)، ئه‌م قسه‌یه كاتێك مه‌لایه‌ك بیخوێنێته‌وه به‌سه‌ر هاوڵاتیاندا كه بێ گومان به‌شێكیان ـ بۆ نمونه ـ مه‌سیحین؛ ده‌بێته سوكایه‌تی به‌وان و به ئایینه‌كه‌یان، سه‌رباری ئه‌وه‌ی ده‌بێته هه‌ڕه‌شه‌یه‌ك بۆسه‌ریان.\nـ یان كاتێك به‌پێی ئه‌و حه‌دیسه‌ی كه (ئه‌حمه‌د و ئیبن حیببان و طه‌به‌ڕانی و ئه‌بو داوود و تیرمیذی و دارقوطنی..) ریوایه‌تیان كردوه و به (صه‌حیح) داده‌نرێت، كه ده‌ڵێت پێغه‌مبه‌ر وتویه‌تی: له سوره‌تی (الفاتحة) دا “غه‌زه‌بلێگیراوه‌كان” (المغضوب علیهم) بریتین له جوله‌كه، و ” گومڕاكان ” (الضالين) بریتین له مه‌سیحیه‌كان؛ مه‌لایه‌ك ئه‌و ده‌قه‌ی قورئان ڕاڤه بكات بۆ خه‌ڵك؛ بێ گومان ئه‌مه ده‌بێت به سوكایه‌تی به‌و دو ئایینه‌ی تر و شوێنه‌وتوه‌كانیان.\nئه‌مه جگه له‌وه‌ی كه هه‌ندێك له مه‌لاكان زۆر له‌وانه‌ش تێپه‌ڕی ده‌كه‌ن، و به ڕاست و به چه‌پدا له‌سه‌ر مینبه‌ری مزگه‌وت و به‌ئاشكرا قسه‌ی ناشرین به ئایینه‌كانی تر و به خه‌ڵكانێك له وڵاتی خۆیشمان ده‌ڵێن.. وه‌كو ئه‌م ماوه‌یه‌ی پێشو بینیمان، وه‌كو وتاره‌كانی (مه‌لا عه‌بدوصصه‌مه‌د) و (مه‌لا خالید گه‌ردی) كه جوێن و قسه‌ی ناشرینیان دا به خه‌ڵك.. بۆ نمونه: مه‌لا (عه‌بدوصصه‌مه‌د) له وتاری مزگه‌وتدا كه بڵاویش كراوه‌ته‌وه، هه‌مو ئه‌وانه‌ی كاتی خۆی له كۆنسێرته‌كه‌ی هونه‌رمه‌ند (موعین) دا به‌شدارییان كردبو به (بێئه‌خلاق) وه‌سف كرد! مه‌لا (خالید گه‌ردی) یش به هه‌مان شێوه له وتاری مزگه‌وتدا كه بڵاویش كراوه‌ته‌وه، هه‌مو ڕۆشنبیران و ئه‌وانه‌ی گۆڤار و ڕۆژنامه ده‌رده‌كه‌ن به (بێغیره‌ت و بێشه‌ره‌ف) وه‌سف كرد!! ئه‌م جۆره مه‌لایانه ده‌بێت نه‌ك به ناوی مه‌لاوه به‌ڵكو به ناوی سیانیی خۆیان وه‌كو یه‌كێك له هاوڵاتیان بهێنرێنه به‌رده‌می دادگادا و موحاسه‌به بكرێن و سزا بدرێن.\nله كۆتاییدا، ده‌بێت ئه‌وه‌ش بڵێم: بۆ ئه‌وانه‌ی سوكایه‌تی ده‌كه‌ن و جوێن و قسه‌ی ناشیرین به هێما ئایینیه‌كان ده‌ڵێن و به ئازایه‌تی و ڕوناكبیرییشی ده‌زانن؛ ئه‌وه به‌رهه‌می كاره ناشیرینه‌كه‌ی ئێوه‌یه: خه‌ریكه به هۆی كاری نه‌شیاوی ئێوه‌وه هه‌مو پێداچونه و لێكۆڵینه‌وه‌یه‌كی ڕه‌خنه‌یی له‌سه‌ر ئایین و كه‌له‌پوری ئایینی قه‌ده‌غه ده‌كرێن. ئێمه‌ی نوسه‌ر و ڕۆشنبیر هیچ به‌رگرییه‌ك له كاره‌كه‌تان ناكه‌ین، و خۆتان له‌سه‌ر ئێمه حساب مه‌كه‌ن، و كێشه‌یشمان بۆ دروست مه‌كه‌ن و بیانو مه‌خولقێنن بۆ خنكاندنی ئێمه‌ش. و تكایه ده‌ست مه‌به‌ن بۆ بابه‌ته ئایینیه‌كان، ئه‌و بواره به‌جێ بهێڵن بۆ خه‌ڵكی خۆی كه ده‌توانن و ده‌زانن به شێوه‌یه‌كی دروست كاری به‌رهه‌مداری له‌سه‌ر بكه‌ن.\nبۆ خوێندنه‌وەی ئه‌م بابه‌ته له بلۆگی نوسه‌ر خۆیدا؛ بڕوانه:\nPrevious لە نێوان رۆمان و فیلمدا\nNext پۆرترێتی نیهاد جامی


خزمەتگوزاریەکانی ڕاوێژگا لە فنلەندا بۆ هەموو ژنانی دووگیانە و بۆ ئەو خێزانانەیە کە چاوەڕوانی لەدایك بوونی منداڵەکەیان دەکەن (ڕاوێژگای دایکانە) بۆ منداڵانی خوار تەمەنی فێرگەیە وهەروەها بۆ خێزانەکانیانە (ڕاوێژگای منداڵان). خزمەتگوزاریەکان بۆ خێزانەکان ئارەزوومەندانە و بە خۆراییە. ڕاوێژگا پشتیوانی لە دایکان و خێزانەکان لە کاتی چاوەڕوانی لەدایك بوونی منداڵەکەیان و لە یەکەم ساڵی ژیانی منداڵ دەکات.\nلە ڕاوێژگای دایکانەدا چاودێری ڕێڕەوی کاتی دووگیانی دەکرێت. لەوێدا بۆ کاتی دووگیانی و خۆ ئامادەکردن بۆ لەدایك بوونی منداڵ ڕاوێژ بەدەست دەهێنیت. هەموو منداڵ و خێزانێك ڕاوێژی تایبەت بە خۆیانیان پێ دەدرێت.\nلە راوێژگای منداڵاندا چاودێری و بەرەوپێش بردنی گەشە و گەورەبوونی منداڵ دەکرێت و هەروەها پشتیوانی لە دایکایەتی وباوکایەتی دەکرێت لەوانە لە پەیوەند بە بابەتی پەروەردە و ئاگاداربوون لە منداڵ یان پێڕاگەیشتن بە پەیوەندی نێوان هەردوو هاوسەر. بیچگە لەوەش منداڵ لە ڕاوێژگاوە ڤاکسینەکانی بە گوێرەی بەرنامەی ڤاکسیۆنی نیشتمانی لێ دەدرێت.\nلە راوێژگای دایکانە و منداڵاندا هەوڵ دەدرێت کە زوو سەرنج بدرێت کە ئەگەر منداڵێك یان خێزانێك پێویستی بە یارمەتیەکی تایبەت هەبێت هەروەها یارمەتی و پشتیوانی پێویستی بۆ رێکبخرێت. ڕاوێژگا هاوکاری چڕوپر لەگەڵ لایەنە جۆڕاوجۆرەکان دەکات هەمیشە بە گوێرەی پێویستی خێزانەکە (لەوانە کاری خیزانی منداڵی شێرخۆرە، پەروەردەی منداڵی بچوك، کارلەگەڵ خێزان، خزمەتگوزاری دەم ودان، تێراپیای پارێزی خواردن، ڕاوێژگای خێزان تەماشای فەرهەنگۆك بکە) ، منداڵپارێز)\nئەگەر سستەری راوێژگا نێگەرانی ئەوە ببێ کە، گەورەبوونی و گەشەی منداڵەکە لە مەترسیدایە، ئەوا دەتوانێ پێکەوە لەگەڵ منداڵەکە یان لەگەڵ دایك وباوکی پەیوەندی بە بنکەی سۆشیالی شارەوانیەکەی منداڵەکەوە بکەن. ئەگەر پەیوەندیەکەیان پێکەوە لەگەڵ خێزانەکە سەر نەگرێ یان ئەگەر بابەتەکە پیویستی بە پەلەی منداڵپاریزی بێ، ئەوا لە هەرحاڵدا کارمەندەکە ئەرکیەتی ئاگاداری بە پێویستی منداڵپارێزی بدات. زۆرتر بخوێنەرەوە، سەبارەت بەوەی کە چێ ڕوو دەدات دوای پەیوەندی کردن یان ئاگادارکردنەوەی منداڵپارێزی، لە پەڕەی وەك کارداری خزمەتگوزاری کۆمەڵایەتیەوە.\nپشکنینی پزیشکی بەربڵاوی ڕاوێژگا\nلە راوێژگاکانی دایکانە و منداڵاندا چوارجار پشکنینی بەربڵاوی تەندرستی دەکرێت وەك پشتیوانیەك لە دایکایەتی و باوکایەتی، کە لەوێدا باری تەندروستی و خۆشگوزەرانی خێزانەکە هەمووی هەڵدەسەنگێندریت هەروەها ئەو بابەتانەیش کە کاریگەریان لەسەر دادنێ. لەسەر ڕەزامەندی سەرپەرشتکاران پشکنینی بەربڵاوی پەروەردەی منداڵی بچووك لەلایەن کارمەندانەوە چالاکی منداڵەکە هەڵدەسەنگێندرێ لە شوێنی پەروەردەی منداڵی بچوكدا لەولایەنانەوە کە بۆ رێکخستنی چارەسەر و پشتیوانی پێویستە.\nنیشانەکانی کێشەی دەروونی وهەستەدەمار واتە نێپسو\nلەم سەردەمەدا هەرچی زیاتر سەرنج دەخرێتە سەر کێشە دەروونی وهەستەدەماری منداڵ. بۆ ئەمە بەگشتی کورتکراوەی nepsy بەکار دەهێنرێت. کێشەکانی nepsy بەزۆری کاریگەری دەخاتە سەر ژیانی رۆژانەی منداڵ: لەسەر تێکەڵاوی کۆمەڵایەتی، لەسەر کۆنترۆلی هەستەکانی و لەسەر بەرەوپێش بردنی هەڵس وکەوتەکانی. ناسینەوەی گرفتەکان گرنگە، بۆ ئەوەی لە هەڵس وکەستی منداڵەکە تێبگەین و یارمەتی پێشکەش بکرێت. ئەوەش گرنگە کە، بێجگە لە منداڵەکە، دایك وباوکیشی و باقی گەورەسالانی تر کە لە ژیانی رۆژانە لەگەڵیدان یارمەتی دەدرێن- وەك کارمەندانی باخچەی منداڵان و فیرگە. چیرۆکێك لەسەر ئەم بابەتە بخوێنەرەرە.


پیاوێك ناپاكی له هاوسه‌ره‌كه‌ی كرد و سزاكه‌ی وه‌رگرت\n24/11/2020 ژمارەی بینراو 743\nپۆلیسی شاری "ماومینگ" له باشووری چین لێكۆڵینه‌وه‌ی یاسایی ده‌ستپێكرد دوای دۆزینه‌وه‌ی پیاوێك كه به‌ستراوه‌ته‌وه و له ناو قه‌فه‌زێكدا زیندان كراوه و فڕێدراوه‌ته ڕوبارێكه‌وه به‌ڵام پێش ئه‌وه‌ی بخنكێت دۆزراوه‌ته‌وه.\nئه‌و ڕاپۆرتانه‌ی له‌لایه‌ن ده‌زگاكانی ڕاگه‌یاندنی چینه‌وه بڵاوكراوه‌ته‌وه تیایدا هاتووه ئه‌م پیاوه به‌هۆی ئه‌وه‌ی ناپاكی له هاوسه‌ره‌كه‌ی كردوه له‌لایه‌ن هاوسه‌ره‌كه‌یه‌وه به‌م شێوه‌یه سزادراوه و پێشتر ئه‌م جۆره سزادانه له‌ناو چینیه‌كاندا هه‌بووه به‌جۆرێك هه‌ر كه‌سێك ناپاكی له هاوسه‌ره‌كه‌ی كردبێت به‌و شێوه‌یه سزادراوه.\nله‌و گرته ڤیدیۆیه‌ی له‌سه‌ر ئه‌م پیاوه بڵاوكراوه‌ته‌وه تیایدا ده‌ركه‌وتووه چه‌ند پیاوێك كه ته‌مه‌نیان 36- 32-18 ساڵه ده‌وری ئه‌و ژوره‌یان داوه كه تیایدا ئه‌م پیاوه‌ی دیكه كه ته‌مه‌نی 41 ساڵه له‌گه‌ڵ ئافره‌تێك په‌یوه‌ندی سێكسی ئه‌نجامداوه و دواتر ده‌هێندرێته ده‌ره‌وه و به په‌ت ده‌به‌سترێته‌وه و ده‌خرێته ناو قه‌فه‌سێك و فڕێ ده‌درێته ناو ڕوبارێكه‌وه و به‌ڵام دوای ڕزگاركردنی گه‌یه‌ندراوه‌ته نه‌خۆشخانه و ته‌ندروستی باش بووه.\nئه‌م جۆره سزادانه پێی ده‌وترێت" نوقمكردن له قه‌فه‌زی به‌راز" و له سه‌ده‌ی 14 ه‌وه ئه‌م جۆره سزادانه به‌رامبه‌ر ئه‌و كه‌سانه ئه‌نجامدراوه كه ناپاكی هاوسه‌رگیری ده‌كه‌ن.


ئەمریکا هەڕەشەی سزای زیاتر بەسەر ئێران دەکات\nراوێژکاری ئاسایشی نەتەوەیی ئەمریکا هەڕەشەی سەپاندنی سزای زیاتر بەسەر کۆماری ئیسلامیی ئێران دەکات.\nجۆن بۆڵتن، راوێژکاری ئاسایشی نەتەوەیی ئەمریکا رایگەیاندوە "وڵاتەکەی بۆ دوو مەبەست، گوشارەکانی بۆ سەر ئێران زیاد دەکات، کە بریتین لە وەستاندن و لەناوبردنی بەرنامەی دروستکردنی چەکی ناوکی و راگرتنی کردە تیرۆریستییەکانی لە رۆژهەڵاتی ناوەڕاست".\nجۆن بۆڵتن ئاماژەی بەوەداوە "باوەڕی هەیە کە ئەو سزایانایە وڵاتەکەی سەپاندویەتی بەسەر ئیێران کاریگەری دەبێت و ئەو سزایانەی ئێستا تەنیا سەرەتای سزاکانن، سزای زیاتر بۆ سەر ئێران بەڕێوەیە".\nئەوەش دوای ئەوە دێت کە شەوی 8/5/2018، دۆناڵد ترەمپی سەرۆکی ئەمریکا بڕیاری کشانەوەی وڵاتەکەی لە رێککەوتنی ناوکیی ئێران ووڵاتانی پێنج + یەک، واژۆ کرد و ئێستاش زیاتر لە ساڵێکە پەیوەندییەکانی تاران و واشنتن گەیشتوونەتە خراپترین ئاست و ئەمریکا ژمارەیەک سزای بەسەر ئێراندا سەپاندووە.


چیرۆک بۆ منداڵان.. دیمەنێکی کوردسـتان. رەزا شوان\nماڵمان لە شاری کەرکـووکە، لەسەر گـردەکەی گـەڕەکی رەحـیماوایە..لە قوتابخـانەی قـەنـدیلی بنەرەتیـدادەخوێنـم..پـار کە لە پـۆلی شەشەمـدا بـووم،\nلە یەکـەمین هەفـتەی کـردنەوەی قوتابخـانەدا.. لە یەکەمـینوانەی پـەروەردەی هونـەریـدا، مامـۆستا نـێرگـز\nداوای لێکردین، کە بۆ هەفتەی داهاتوو، هەریەکەمان پەڕاوێکی وێنەکێشان و پاکەتێک\nبۆیەی داریی بکـڕین. هەریەکەشـمان لەسەر یەکەمین لاپـەڕەدا، بە ئـارەزووی خۆمـان\n"دیـمـەنـێکی کوردســتـان" بکـێشـین و بۆیـەی بکەیـن.\nهەر ئەو ئێوارەیە، لە حەوشەی ماڵەوەمان، لە دیمەنی قـەڵا سەرکەشەکەی کەرکـووک و لە مەشخـەڵی ئاگـرە هەمیشەییەکەی باباگـوڕگـوڕم روانی.. لە سەر لاپەڕەی یەکەمی پەڕاوی وێنەکێشانەکەمدا کـێشام و ئاڵای پیرۆزی کوردستانیشم لەسەر قەڵادا کـێشا، لە ژێـر ئەم تابلۆیەمدا نووسـیم "دیمەنـێکی کەرکـووک".. هەر ئەو شەوە وێنەی پەیکەرە بـاڵابـەرزەکەی پێشمەرگـەشـم کـێـشا، کە بـووە بە ســیمبـولێکی شاری کەرکـووک.\n"کوردســـتان لەنــاو دڵـــمـە".\nمامۆستا نـێرگـز چـووە دەرەوە.. دوای ماوەیەک هـاتەوە.. پەڕاوێـکی تـازە و پاکەتێک بۆیـەی داریی بە دەستەوە بوو. وتی:" قەشـەنـگ گـیان، ئەمە دیـاریی منە پێشکەشتی دەکـەم" منـیش بـاوەشـم لـێـدا و سـوپـاسـم کـرد.


ئێران, ٠١ ی مانگی سێ ٢٠١١\nئه‌مه‌ریکا ده‌ڵێت زیندانیکردنی ڕێبه‌رانی ئۆپـۆزسیۆنی ئێرانی جێـگای قبوڵ نیـیه\nوڵا‌ته یه‌کگرتووکانی ئه‌مه‌ریکا ڕه‌خنه‌ی له زیندانیکردنی دوو ڕێبه‌رانی ئۆ‌پۆ‌زسیۆن ده‌گرێت و داوای ئازادکردنیانی کردووه\nماڵپه‌ری ئۆپۆزیسیون: مێهدی که‌رووبی و میر حسێن موسه‌وی بۆ گرتوخانه‌ی حشمه‌تییه‌ێ تاران گوستراونه‌ته‌وه\nسه‌عید گوڵشه‌ن: حکومه‌ت زیاتر ده‌خوازێت نه‌یارانی خۆی وا له قاو بدات که که‌سانێکن که دژ به هه‌ڵبژاردنی ده‌یه‌می سه‌رکۆمارین وه له‌م ڕیگایه ئه‌مه به شێوه‌ی سیستماتیک سه‌رکوت ده‌کات\nئێران ئیدیعا ده‌کات به کرێگیراویكی CIA ده‌ستگیر کردووه\nوه‌زیری کاروباری زانیاری و هه‌واڵگیری ئێران ده‌ڵێت کاربه‌ده‌ستان ئێرانییه‌کانیان ده‌ست کردووه که ده‌ڵێت کاری بۆ ده‌زگای CIA کردبوو له بواره‌کانی په‌یوه‌ندیدار به خۆپیشاندانه‌کانی ئه‌م دواییانه‌ی دژ به حکومه‌ت که له تاران به‌ڕێوه چوو.\nئه‌مه‌ریکا سه‌زای به سه‌ر دوو کاربه‌ده‌ستی ئێرانی سه‌پاندووه له‌به‌ر پێشێلکاری مافه‌کانی مرۆڤ\nچوارشه‌ممه وه‌زاره‌ته‌کانی خه‌زێنه و کاروباری ده‌ره‌و‌ی ئه‌مه‌ریکا ئه‌م سه‌زایه‌ی ڕاگه‌یاند به دژی دادپرسی گشتی تاران و محه‌مه‌درزا نه‌قدی سرکرده‌ی هێزه‌کانی به‌سیج سه‌ر به سوپای پاسداران.\nهیوا سه‌لیمی: هاو خه‌باتی میلله‌تانی ئێران گورزێکی قورسه دژ به ڕژیم\nچه‌ند ڕۆژ له‌مه‌وپێش بۆ وه‌ڵامدانه‌وی ئۆپۆزسیۆنی ئێران بۆ خۆپیشاندانی سه‌رانسه‌ری، چه‌ندین له پارت و رێکخراوه‌کانی کوردستانی ڕۆژهه‌ڵاتیش داواکاریه‌کیان ڕاگه‌یاندبوو


پرۆژەی سینەماکارێکی کورد یەکێکە لە 10 باشترینەکانی فێستیڤاڵی فیلمی کان\nBasnews 30/04/2020 - 15:26 سینەما\nنوێترین پرۆژەی سینەمایی سینەماکاری کورد "کەیوان کەریمی" لە نێوان 10 باشترین پرۆژەی بەرچاوی دنیا و بۆ حەفتا و سێیەمین خولی فێستیڤاڵی نێودەوڵەتییی فیلمی کانی 2020 هەڵبژێردرا.\nفیلمی "ئایا ئێوە شتێک سەبارەت بە ئومێد دەزانن؟" Do you know anything about\nOmid? نوێترین و دووەمین پرۆژەی سینەمایی سینەماکاری بانەیی "کەیوان کەریمی" بە نوێنەرایەتیی ئێران، لە نێوان 10 باشترین پرۆژەی کۆتایی لە بەشی "سینەمای جیهان لە کان" Cinema du Monde لە حەفتا و سێیەمین خولی فیستیڤاڵی نێونەتەوەیی فیلمی کان لە ساڵی 2020 هەڵبژێردرا و دەرهێنەرانی ئەم 10 پڕۆژەیە، لە ڕۆژانی بەڕێوەچوونی ئەم ڕووداوە گرینگەی سینەمای جیهاندا لە شاری کانی وڵاتی فەرەنسا ئامادە دەبن و لە کۆبوونەوە پسپۆڕانەکانی ئەوێی بەشداریی دەکەن و بینەری فیلمەکانی فیستیڤاڵ دەبن و لەگەڵ دنیای پیشەیی سینەما ئاشنا دەبن.\nبەشی "سینەمای جیهان لە کان" بە ناونیشانی سەرەکیی Cinema du Monde بەشێک لە ڕێکخراوەی سینەمایی وڵاتی فەڕەنسا CNC دێتەئەژمار کە پشتیوانی لەو پڕۆژانە دەکات کە لە دەرەوەی ئەورووپا بەرهەمدێن و مەبەست لە بەڕێوەچوونی ئەم بەشەش، سازکردنی پردێکی پەیوەندیی لە نێوان پڕۆژەکان و بەرهەمهێنەرەکان، بڵاوکەرەوەی فیلمەکان و هەروەها ناوەندە بەرهەمهێنەرە سینەماییەکانە تاکوو هەر ساڵە، 10 پڕۆژەی بەرچاویی جیهان بگەنە قۆناغی بەرهەمهێنان و بە سینەمای دنیا زیاد بکرێن.\nڕێکخراوەی سینەمایی فەڕەنسا بە پشتیوانی ڕێکخراوەیی و ئیداریی خۆی تاکوو قۆناغی کۆتایی بەرهەمهێنانی ئەم پڕۆژانە لە تەنیشت دەرهێنەرەکانیاندا دەبێت، تاکوو بەرهەمهێنەر و بڵاوکەرەوەی خۆیان ببیننەوە و بەم هەنگاوە، داهاتووی ئەم پڕۆژانە گەرەنتی دەکات.\nبەشی "سینەمای جیهان لە کان" کە بە بەشی کەشف و ناساندنی پرۆژە سینەماییەکانی جیهان ناسراوە، هەموو ساڵێک 10 سیناریۆ و 10 دەرهێنەری سەرکەوتووی دنیا دەستنیشان دەکات کە ئەمساڵ پرۆژەی نوێی سینەماکاری کورد "کەیوان کەریمی" بە ناوی "ئایا ئێوە شتێک سەبارەت بە ئومێد دەزانن؟" لە ئێران، لە تەنیشت 9 سیناریۆی دیکە لە دەرهێنەرەکانی وڵاتانی میسر، موزامبیک، سێنێگال، بڕازیل، کۆماری دۆمێنیکەن، قەزاقستان، تایلەند، ڤییەتنام و مۆنتێنەگرۆ بەرچاو دەکەێت. ئەم پڕۆژە سینەماییە چیرۆکی و دیکۆمێنتاریانە، لە قۆناغی جۆراوجۆری بەرهەمهێناندان، کە لە ڕاستیدا بەرهەمی یەکەم یا دووەمی دەرهێنەرەکانیان دێنە ئەژمار.\nئەم 10 دەرهێنەرە لەلایەن "ڕەشید بووشارب" Rachid Bouchareb دەرهێنەر،\nئەکتەر و بەرهەمهێنەری ناوداری ئەلجەزایری و دانیشتووی وڵاتی فەڕەنسا هاوڕێیەتی دەکرێن. ئەم فیلمسازانەی هەڵبژێردراوی لە بەشی "سینەمای جیهان لە کان" لە ڕۆژانی بەڕێوەچوونی حەفتا و سێیەمین خولی فیستیڤاڵی نێونەتەوەیی فیلمی "کان" لە وڵاتی فەڕەنسا ئامادە دەبن تاکوو چەخماخی بەرهەمهێنانی 10 پڕۆژەی هەڵبژێردراو و چوونە ناو سینەمایی جیهان لێ بدەن.\n"کەیوان کەریمی" دەرهێنەری کوردی تەمەن 35 ساڵە سەربەخۆی سینەمایی، تا ئێستا کورتە فیلمەکانی "سنووری شکاو" Broken Border، "ڕووداوەکانی ژن و شووی کرێکار"\nAdventure of a Married Couple، فیلمی دیکۆمێنتاری بڵندی "نووسین لەسەر شار" Writing on the City، چەندین کورتە فیلمی دیکۆمێنتاری و چیرۆکی، هەروەها فیلمی سینەمایی "تەپڵ" Drum سازکردووە و بەم بەرهەمانە لە فیستیڤاڵە جۆراوجۆرەکان لە ئاستی دنیادا بەشداریی کردووە و کۆمەڵێک خەڵاتی گرینگیشی بەدەست هێناوە.\nفیلمی سینەمایی "تەپڵ" یەکەمین بەرهەمی بڵندی سینەمایی "کەیوان کەریمی" لە یەکەمین بەشداریی نێودەوڵەتی خۆیدا لە ساڵی 2016 لە بەشی "حەوتوویڕخنەگران" لە حەفتا و سێیەمین خولی فیستیڤاڵی نێودەوڵەتی فیلمی "ڤێنیز" لە وڵاتی ئیتاڵیا نمایش کرا و لە لایەن بینەران، ڕۆژنامەنووسان، سینەماکاران و ڕخنەگرانی سینەمایی بەشداربوو لە ڤیستیڤاڵ پێشوازیی لێکرا و لە درێژەدا لە فیستیڤاڵی جۆراوجۆر لە دنیا و هەروەها لە ناوەندە فەرهەنگی و هونەریی چووە سەر پەرەی سینەماکان و هەر لە هەمان ساڵدا لە ڕوانینی هەندێک لە ڕخنەگران و ڕۆژنامەنووسانی بەرچاوی جیهان لەوانە: "ژان میشێل فڕۆدۆن"، "جوولیانۆ وچیلینی"، "جونا نازارۆ"، "رافائێل میل"، "فێدریکۆ رۆسین" و ... لە نێوان 10 باشترین فیلمی سینەمای جیهان لە ساڵی 2016 دەستنیشان کرا.\nحەفتا و سێیەمین خولی فیستیڤاڵی نێودەوڵەتی فیلمی "کان" بە سەرۆکایەتی "پیێر لێسکیۆر" Pierre Lescure و بە بەڕێوەبەری هونەری "تیێری فرێمۆ" Thierry Frémaux بە هۆی بڵاوبوونەوەی ڤایرۆسی کوشەندەی کۆڕۆنا تا ئەم ساتە، دیار نییە کە لە چ کاتێک و بە چ شێوازێک بەڕێوەدەچێت؛ بەڵام بەشی بازاری فیستیڤاڵی نێودەوڵەتی فیلمی "کان" بە ناونیشانی سەرەکی Marché du Film لە ڕۆژانی 22 تا 26ی جوونی 2020 بە شێوەی ئۆنلاین بەڕێوە دەچێت.\nبڕیار وایە بەشی "پێشبڕکێی سەرەکی"، بەشی پێشبڕکێی "جۆرێک ڕوانین" Un\nCertain Regard، بەشی پێشبڕکێی "سینە فۆنداسیۆن" The Cinéfondation، بەشی پێشبڕکێی "کورتە فیلم" و چەندین بەشی دیکەی حەفتا و سێیەمین خولی فێستیڤاڵی نێودەوڵەتی فیلمی "کان" بە بەرهەمی دەرهێنەرانی وڵاتانی جۆراوجۆری جیهان لە کاتێکی گونجاو لە شاری ساحیلی کان لە باشووری وڵاتی فەڕەنسا بەڕێوە بچێت؛ بەڵام ئەمساڵ، بەشی "دوو حەوتووی دەرهێنەران" Directors' Fortnight و بەشی "حەوتووی ڕەخنەگران"ی Critics` Week ئەم ڕووداوە گرینگەی سینەمایی بەڕێوە ناچێت.


وەنکۆین – بڵاگی چاوگ\nهەواڵی نوێ دەربارەی فایەرفۆکس و داخستنی فایەرفۆکس سێند و فایەرفۆکس نۆتێ (59:11)\nڕووکاری نوێی گنۆم (1:18:29)\nکرۆم و وێبگەڕ جودا لە کرۆمبووک. (1:23:07)\nبەستەری فەرهەنگی زکورد. بەستەر(8:07)\nپێوەکراوە هێنانی سکایپ بۆ ناو OBS. بەستەر (8:29)\nئایا پڕۆژە نوێیەکەی ئیلۆن مەسک (neuralink) دەبێتە هۆی کۆنترۆڵ کردنی مرۆڤ لە داهاتوودا؟ سەرەتاێک نییە بۆ کردنی خودی مرۆڤ بە ڕۆبۆت لە ڕێگەی کۆنتڕۆڵ کردنی مێشکی مرۆڤ؟ بەستەر(9:02)\nتاچەند زمانی ئینگلیزی پەیوەستە بە فێربوون لە تەکنەلۆژیا؟ مەبەستم ئەگەر زمان نەزانیت لە فێربوونی تەکنە لۆژیا تەنها تا خاڵێکی دیاری کراو دەڕۆیت. بەستەر(31:25)\nبیتکۆین و وەنکۆین. بەستەری ڤیدیۆی و بەستەری ئەڵقەی 35. (39:02)\nکورتە باسێک لەسەر ژیری دەستکرد. (33:59)\nجۆرایەتی دەنگی، باشترین جۆری پەڕگە. بەستەر (40:56)\nنەبوونی ناوەندی پشکنینی ئایتی لە کوردستان (47:52)ئه‌مانه‌و و چه‌ند بابەتی تر خراونه‌ته به‌ر باس و وتوێژ.بەشداربووان:\nپۆستکراوە لە ئه‌یلول 24, 2020 ئه‌یلول 24, 2020 نووسەر ڕەمەزان عەبدوڵڵاهاوپۆلەکان پۆدکاستتاگ ئیلۆن مەسک، بیتکۆین، زمانی ئینگلیزی، ژیری دەستکرد، فەرهەنگی زکورد، وەنکۆین1 لێدوان لە ئەڵقەی 31 – (وه‌رزی دووه‌م) – پڕۆژە نوێیەکەی ئیلۆن مەسک و ژیری دەستکرد\nقسەکردن لەسەر ئەم جۆرە بازرگانیە زۆر بێزار کەرە چونکە زۆر جار هەست ئەکەیت بۆ دار و بەردی ئەکەیت، ئەوانەی تووش بوون ئیتر گوێناگرن هەنێکیان لە نەزانی و ئەوانی کە خۆشیان ئەزانن بەڵام بۆیی ئەو پارەیەی خەرجیان کردووە لە بەشداری کردن چنگیان کەوێتەوە ناچارن قۆڵی هاوڕێ و خزم و کەسیان ببڕن. لێرە بەناچاری باسی کیونێت ئەکەمەوە هەرچەندە پێشتر بەگشتی باسی نێتۆرک مارکێتینم کردووە لێرە، بەڵام رۆژانە هەنێک هاوڕێ داوایان لێ ئەکرێت بەشداری بکەن بۆیە ڕوونکردەنەوەی جیا لەوەی پێشوو کە تایبەتە بە کیونێت هەرچەنە جیاوازیەکی زۆریان نییە لە بنەچەدا گەر کەسێک بزانێت وەن کۆین سکامە ئەزانێت کە ئەمانەش هەمان ناواخنیان هەیە بە فۆرمی جودا.\nکیون نێت کۆمپانیایەکی بازرگانی فرەئاستە(multi level) لە هۆنگ کۆنگ دامزراوە لە ژێر ناوی(QuestNet) خاوەنداری ئەکرێت لە لایەن گروپی QI.\nسیستمی هەڕەمی و باینەری:\nگەرەترین درۆ کە بەو کەسانە ئەوترێ ئەوەیە ئەم سیستمە هەڕەمی نییە و باینەریە، تەنانەت زۆرێک لەوانەی ڕەخنەش لە کیونێت ئەگرن پێیان وایە سیستمی باینەری و هەڕمی تەواو جودان، بەڵام لە ڕاستیدا جیاوازی زۆر کەم یان هەیە و هەردووکیان هەڕەمین بە دوو شێوەی جیاواز، هەرچەنە ئەگەر کۆمپانیایەک وەک کیونێت قۆڵی خەڵک نەبڕێت ئەوە سیستمی بازرگانی فەرەئاست/باینەری بوارێکی بۆ گەڕانەوەی بەشێکی ئەو پارەیەی بۆ کڕینی کاڵا سەرفت کردووە هێشتۆتەوە لە ئەگەری ساغ نەبوونەوەیان، زیاتریش ئەم جۆرە بازرگانیە هەر کۆمپانیا قۆڵبڕەکان بەکاری ئەهێنن بۆ هەڵخڵەتاندنی بەشداربووەکانیان.\nهەردووکیان سەرێک هەیە لەسەرەوە کە پشت بەوانەی خوار خۆی ئەبەستێت بۆ هێنانی کەسانی نوێ و ڕیکلام کردن.\nجۆری یەکەم جگە لە ریکلام کردن بۆ ئەوەی پارەکەیان بەدەست بهێنەوە ئەبێت کەسانی کە بێنن، ئەم جۆرە سیستمە لە ئەمەریکا و کەنەدا پێی ئەوترێت سیستمی هەڕەمی و کەسێک ئەم کارە بکات تا ٥ ساڵ زیندانی ئەکرێت.\nجۆری دووهەم کە پێی ئەڵێن باینەری ئەگەر قۆڵبڕین نەبێت ئەوە کەسی بەشدار کۆمەڵە کاڵایەکی پێ ئەدرێت تا ساغی بکاتەوە و ئەگەر بۆی نەفرۆشرا لە ٪٨٠ پارەکەی بۆ ئەگڕێننەوە و کاڵاکانی لێ وەرئەگرنەوە. کیو نێت بەم جۆرەیە؟ بەدڵنیایەوە نەخێر، تەنها سەنتێکیش وەرناگریتەوە و هیچ کاڵایەکت پێ نادرێت جگە لەو کاتژمێرە یان هەر کاڵایەک کە بۆ بەژداری کردن ئەی کڕیت بە پارەیەکی زۆر کە نرخی ڕاستەقینەی کاڵاکە نییە، کاری تۆ ئەوەیە خەڵک بهێنیت کەواتە لە ٪١٠٠ سیستمی هەڕەمییە لەو جۆرەی کە هیچ بوارێکی بۆ دەرباز بوون نییە جگە لە قۆڵبڕینی خەڵکی کە تا بەشێک لە پارەکەت دەست بکەوێتەوە.\nمەترسییە کانی سیستمی هەڕەمی چین؟\nئەم سیستەم شتێکی نوێ نییە لەپێش دروستبوونی ئینتەرنێتەوە بوونی هەبووە، کرۆکی ئەم سیستمە تەواو نزیکە لە قۆڵبرین یان سکامەوە. ئەم سیستمەی ئەمان کاری لەسەر ئەکەن باینەریە واتا کەسێک لەسرەوە پاشان دوو کەسی کەو بەهەمان شێوە بۆ ئەوانی کەش.\n١. سەرە سەرکیەکانی هەڕەمەکە هەرگیز زەرەر ناکەن چونکە وەهم ئەفرۆشنەوە، تەنانەت پارەش لە ڕیکلام کردن بۆ وەهمەکەیان سەرف ناکەن. بەتەواوی پشت ئەبەستن بەوانەی خوار خۆیان بۆ پەیداکردنی کڕیار بۆ وەهمەکەیان.\n٢. هۆکاری ئەوەی کە ئەتوانن پشبەستن بەوانەی خوار خۆیان ئەوەیە کە هەرکەس ناچالاک بێت پارەکەی ئەفەوتێت کە بۆ بەشداری کردن داویەتی بۆیە بە ناچاری ئەکەونە ریکلام کردن و هەوڵدان بۆ پەیداکردنی کەسانی کە تا پارەکەی خۆیان چنگ بکەوێتەوە بەم شێوازە ئەوانەی خوار ئەمانیش هەمان هاوکێشە بەشێوەیەکی سەختر بەسەریاندا جێبەجێ ئەبێت بۆ دەستکەوتەنەوەی پارەکەیان ئەبێت کەسانی کەبیێنن.\n٣. بەشێک لەمانە پارەیەکی باشایان دەست ئەکەوێت کەلەسەرەتاوە بەشداربوون بەڵام لەسەر حسابی ئەوانی خوارخۆیان نەک کۆمپانیاکە کە کاتژمێرێک یان هەر شتێکی دیکەی ناماقوڵیان لێ کڕیوە بە پێچەوانەوە ئەوانەی زۆرترین خەڵکیان تووشی ئەم کارەساتە کردوە کەتەواو لە نەخۆشی شێرپەنجە ئەچێت هەیکەلەکەی گەورەترین قازانجیان بە کۆمپانیا گەیاندووە زۆرترین پارەیان بۆ پەیدا کردوون بە بێ ئەوەی کۆمپانیاکە یەک دۆلاری یابێتنێ یان سەرف کردبێت سەدان هەزار دۆلاری پێ پەیا کردوون بۆنەسێکی کەمی یاونەتێ.\n٤. هاوسەنگ کردنی باڵەکان یەکێکی ترە لە فێڵەکان، ئەگەر باڵێکت بەشداربووەکانی ناچالاکبن باڵەکەی کەت چالاکبن ئەوە کۆمپانیا کە حساب بۆ باڵە ناچالاکە کە ئەکات ئەو قازانجی خۆی وەرئەگرێت و کەمترین بۆنەس ئەیات بەتۆ.\n٥. درووست کردنی کێشەی کۆمەڵایەتی، ئەمانە بە جۆرێک ئەکەونە پەیوەندی کردن و داوای بەشداری لە هاوڕێ و کەسەکانیان زۆرجا ئەبێتە هۆی تێک چوون و پچرانی پەیوەندی، من بەش بەحاڵی خۆم هاوڕێی ئازیزم لێ زویربووە بۆم ڕوونکردۆتەوە من بەشداری ناکەم ئەمە فێڵە ئەمە زیانی هەیە بەڵام کۆڵی نەیاوە دواتر خۆی زویر کردوە.\nئەوکەسانەی تووشی ئەم کارەبوون کۆمەڵەی دێڕێک دووبارە ئەکەنەوە کە کەسێک پێشتر قسەی لەگەڵ یەکێکیان کردبێت ڕاستەو خۆ ئەیان ناسێتەوە.\nئێستا چ ئیشێک ئەکەیت؟ مووچەت باشە؟\nئیشێکی باشم بۆ دۆزیویتەوە ئیشی نیتۆرکە.\nتۆ وەرە تەنها دوو کاتژمێر لە کاتی خۆتم پێ ببەخشە، بەدڵت نەبوو بەشداری مەکە.\n١٧ وەرەقە چییە بە یەک مانگ چوار ئەوەندە پەیا ئەکەیت، تۆش قەرزی کە! من لە فڵان کەسمم قەرز کرد. بیانوو مەدۆزەرەوە\nچۆن بیان ناسیتەوە:\nسەرتا من وەک خۆم پێم باش نییە لە هیچ سیستمێکی فرە ئاست بەشداری بکەیت چونکە ئەوانەشی کە بەشێک لە ڕاستیان تیایە زۆرترین کات، وزەت ئەبەن، زۆرکەم و دەگمەنن لێرە من نەمبینیوە تائێستا هەروەها ئەبێت کەسێکی بەتوانابیت لە بڕواهێنان بە بەرامبەر بۆ ساغکردنەوەی کاڵاکەت، بەڵام لە خوارەوە کۆمەڵێک زانیاری ئەخمە ڕوو بۆ جیاکردنەوەی قۆڵبڕەکان و جۆری یەکەم.\n١. ئەوانەی بەڕاستی کار ئەکەن پارەیەکی کەم بۆ بەشداری کردن وەرئەگرن یان هیچ وەرناگرن جگە لە پارەی کۆمەڵە کاڵاکە.\n٢. هەمیشە ئەو کاڵایانەی ئەیان کڕیت نرخیان کەمە تا بتوانیت ساغی کەیتەوە.\n٣. لەکاتی نەفرۆشرانی بڕێکی پارەکە کە ٪٨٠ کەمتر نەبێت بۆت ئەگەڕێننەوە.\n٤. هەمیشە داوای ئەوت لێ ئەکەن کە کاڵاکانیان بۆ بفرۆشیت زیاتر لەوەی خەڵکی نوێ بهێنیت.\n٥. ئەگەر وتیان بە هێنانی خەڵکی نوێ پارە وەرئەگریت ئەوە دڵنیابە لەوەی کە ئەمە سیستمی هەڕەمییە.\nلەکۆتاییدا کیو نێت بەڵێ لە ٪١٠٠ قۆڵبڕینە و هەڕەمیە، بۆ ڕێگرتن لەم جۆرە بازرگانیانە ئەبێت فەرمانگەیەک هەبێت تایبەت بە تاوانە ئەلیکترۆنیەکان کەسانی شارەزا کاری تیا بکەن، دەسەڵاتی وەستاندن و داخستنی ئەم جۆرە قۆڵبڕینەیان هەبێت.\nپۆستکراوە لە ئازار 27, 2019 كانونی یه‌كه‌م 21, 2020 نووسەر Daban Abbasهاوپۆلەکان هەواڵ، وتار، وێبتاگ ئۆلیڤس، کیونێت، وەنکۆین، وەنلایفلێدوانیک بەجێ بهێلە لەسەر کیونێت(Qnet)


بڕیاری حكومەت بۆ كردنەوەی مزگەوتەكان لە رەمەزاندا ئاشكرا دەكرێت – Politic Press\nلیژنەی باڵای رووبەڕووبوونەوەی كۆرۆنا بڕیاریدا بە كردنەوەی دەرگای مزگەوت و سەرجەم شوێنە ئایینیەكان بۆ مانگی رەمەزان، بەپێی چەند رێنماییەك لە ئەگەری جێبەجێنەكردنی رێنماییەكان رێكاری داخستنی مزگەوت پەیڕەو دەكرێت.\nوەزیری ئەوقاف و كاروباری ئایینی حكومەتی هەرێم لە راگەیەنراوێكدا بڵاویكردەوە، بەپێی بڕیاری لیژنەی باڵای رووبەڕووبوونەوەی كۆرۆنا بڕیاردرا بە كردنەوەی دەرگای مزگەوتەكان بۆ مانگی رەمەزان، بەپێی چەند رێنماییەك.\nلە راگەیەنراوەكەدا هاتووە، پێویستە نوێژی عیشا و تەراویح لە 35 خولەك زیاتر نەبێت و قەدەغەكردنی خواردن و خواردنەوە لە كاتی بەربانگ لە ناوەوە و دەرەوەی مزگەوت، نوێژخوێنان لە ماڵەوە دەستنوێژ بگرن و بە دەمامك و بەرماڵی تایبەتی خۆیانەوە بچنە ناو مزگەوت و پارێزگاری دووری نێوانیان بكەن.\nهەروەها بڕیاردراوە بە داخستنی هۆڵی ژنان و قەدەغەكردنی وەعز و ئامۆژگاری لە دوای نوێژی عەسر و شەوانی رەمەزان.\nئاماژە بەوەشكراوە، لە ئەگەری جێبەجێنەكردنی رێنماییەكان رێكاری داخستنی مزگەوت پەیڕەو دەكرێت.\nTags: حكومەتی هەرێم كۆرۆنا مزگەوت\nكۆرۆنا كردیە ملیاردێر\nحكومەتی هەرێم هیچ وادەیەكی بۆ دابەشكردنی مووچە رانەگەیاند\nترەمپ وادەی ئامادەبوونی ڤاكسینی ئاشكراكرد\nحكومەتی هەرێم لەبارەی هەبوونی بنكەی مووساد روونكردنەوە دەدات\nپەرلەمان باردۆخی كۆرۆنا لە ناوەندەكانی خوێندن تاوتوێدەكات


ئیسرائیل به توندی هه‌ڕه‌شه له ڕژێمی ئه‌سه‌د ده‌كات\nوه‌زیری به‌رگری ئیسرائیل ئه‌فیگدور لیبه‌رمان هه‌ڕه‌شه‌ی له‌ناوبردنی سیسته‌می به‌رگری ئاسمانی ڕژێمی ئه‌سه‌دی كرد، ئه‌گه‌ر بێتوو و جارێكی تر مووشه‌ك ئاراسته‌ی فڕۆكه جه‌نگییه‌كانی ئیسرائیل بكه‌ن، كه ئامانجه‌كان له نێو دڵی خاكی سووریا بۆردمان ده‌كات.\nلیبه‌رمان له لێدوانێكدا ئاشكرای كرد، جاری داهاتوو ئه‌گه‌ر ئه‌سه‌د سیسته‌می به‌رگری ئاسمانی تایبه‌ت به‌خۆیان به‌كاربهێنن، دژی فڕۆكه‌كانمان، ئه‌وا بێ دوو دڵی سیسته‌می به‌رگری ڕژێمی ئه‌سه‌د وێران ده‌كه‌ین، ئاسایشی ئیسرائیل به‌لای ئێمه له‌سه‌روی هه‌موو شتێكه‌وه‌یه.\nئاماژه‌ی دا، ئیسرائیل هیچ نیازێكی نییه له ده‌ستوه‌ردان بۆ جه‌نگی ناوخۆیی سووریا و قۆرخكارییه‌كانی ڕووسیا، كێشه‌ی سه‌ره‌كی ئیسرائیل ئه‌وه‌یه، كه چه‌ك له سووریاوه ده‌نێردرێته لبنان. بۆیه سوپای ئیسرائیل ده‌ستبه‌جێ ده‌ست به جوڵه ده‌كات، هه‌ركاتێك هه‌وڵی دزه‌پێكردنی چه‌ك له سووریاوه بۆ لبنان بدرێت، هیچ كاتیش موساوه‌مه له‌سه‌ر ئه‌و كاره ناكه‌ین.\nهه‌فته‌ی ڕابردوو میدیاكان بڵاویان كرده‌وه، فڕۆكه جه‌نگییه‌كانی ئیسرائیل چه‌ند ئامانجێكیان له نێو سووریا بۆردمان كردووه و ڕژێمی ئه‌سه‌دیش ئاشكرای كرد، كه فڕۆكه‌یه‌كی جه‌نگی ئیسرائیلیان خستووه‌ته خواره‌وه، به‌ڵام له‌لایه‌ن حكوومه‌تی ئیسرائیله‌وه ئه‌مه به ته‌واوی ڕه‌ت كرایه‌وه.\nله‌باره‌ی هۆكاری ئه‌نجامدانی ئه‌و بۆردمانانه‌ی فڕۆكه جه‌نگییه‌كانی ئیسرائیل بۆ نێو خاكی سووریا، حكوومه‌تی ئیسرائیل ئاشكرای كرد، بۆ ڕێگری له گواستنه‌وه‌ی چه‌ك بۆ لبنان و پڕچه‌ككردنی حزبوڵای لبنانی، چه‌ندان كۆگای چه‌كی حزبوڵایان له نێو سووریا كردووه‌ته ئامانج.


جیھادی ئیسلامی: شەھید سولەیمانی ڕۆڵێکی بنەمایی لە ھێزمەند کردنی خۆڕاگری لە کەرتی غەززەدا ھەبوو - SAHAR KURDISH (Sorani)\nMay 29, 2020 03:40 Asia/Tehran\nنوێنەری بزوتنەوەی جیھادی ئیسلامیی فەلەستین لە لوبنان وێڕای پێداگرتن لە سەر ڕۆڵی کارای سەرداری سپەھبۆد «قاسم سولەیمانی» فەرماندەری شەھیدی لقی قودسی سپای پاسدارانی شۆڕشی ئیسلامی لە ھێزمەند کردنی خۆڕاگری لە کەرتی غەززە، وتی: خۆڕاگریی غەززە توانی سستەک بوونی بەرەی نێوخۆی ڕژێمی زایونی ئاشکرا بکات.\nبە پێی ڕاپۆرتی ڕۆژی پێنج شەممەی ھەواڵدەریی ئەلقودس، «ئیحسان عەتایا» نوێنەری بزوتنەوەی جیھادی ئیسلامیی فەلەستین لە لوبنان، بە دەربڕینی ئەمەی کە خۆڕاگری توانی سوپای ڕژێمی زایونی کە وەک سوپایەکی لەشکان نەھاتوو باسی دەکرا، بشکێنێ، وتیشی: سەرکردەکانی ڕژێمی زایونی لە ھێزی موشەکەکانی خۆڕاگری تۆقیون.\nعەتایا وێڕای پێداگرتن لە سەر پێویستیی یەکگرتنی تاقمە فەلەستینییەکان وتیشی: یەکانگیربوونی ھەڵوێستی فەلەستینییەکان ھۆکارێکی بنەماییە لە شکست ھێنانی «سەودای سەدە» و پێشگرتن بە جێبەجێ کرانی بڕگەکانی.\nنوێنەری بزوتنەوەی جیھادی ئیسلامیی فەلەستین لە لوبنان جەختی کرد: ئەمریکاو ڕژێمی زایونی دوای ئەوەی کە لە ڕاپەڕاندنی پیلانی «سەودای سەدە» لە ڕێگای ئاساییەوە شکستیان ھێنا، بەلای ئاسایی کردنەوەی پەیوەندی لەگەڵ بڕێک لە وڵاتانی عەرەبی دا بایان دایەوە.\n«ئیحسان عەتایا» وتیشی: شاندەرەکان وا دەردەخەن کە پرۆژەی زایونیستی_ ئەمریکی ڕووی لە شکست ھێنانی یەکجارییەو خۆڕاگریش بەرەو سەرکەوتنی یەکجاری ھەنگاو ھەڵدەگرێت.\nڕوانگەی سووری بۆ مافەکانی مرۆڤ: تورکیا ١٥ ھەزار بەکرێگیراوی ڕەوانەی لیبی کردووە\nمەکرۆن: ئیسرائیل گەڵاڵەی دابڕکردنی کەزتی ڕۆژئاوا وەلا بنێت


[ ۱۴۰۰/۰۲/۲۰ ] چالاکێکی مەدەنی كورد لە سنە دەستبەسەر کرا\tهەواڵ\n[ ۱۴۰۰/۰۲/۲۰ ] وەدەنگهاتنی ٣٧ ڕێکخراوی مافی مرۆڤ سەبارەت بە ڕەشبگیریی خەڵکی ڕۆژهەڵاتی کوردستان\tهەواڵ\n[ ۱۴۰۰/۰۲/۱۹ ] دوو هاوڵاتی لە شاری قوڕوە دەستبەسەر كران\tهەواڵ\n[ ۱۴۰۰/۰۲/۱۸ ]  سالار چاوشی دوای تەواو بوونی سزای بەندکرانەکەی ئازاد کرا\tهەواڵ\n[ ۱۴۰۰/۰۲/۱۸ ]  ڤیان محەمەدی خوێندکارێکی خەڵکی مەریوان لە تاران دەسبەسەر کرا\tهەواڵ\nچالاکێکی مەدەنی كورد لە سنە دەستبەسەر کرا\nخۆڕاگری:شەوی شەممە ۱٨ی بانەمەڕی ١٤٠٠ی هەتاوی، چالاکێکی مەدەنی بە ناوی “عەلی ئەڵڵاوەیسی”، داكۆكاری دەستفرۆشانی سنە، لەلایەن هێزە ئەمنییەتییەکانەوە دەسبەسەر کرا. ئەو چالاكە مەدەنییە شەوی شەممە ١٨ی بانەمەڕ،لە شاری سنە لە لایەن هێزە ئەمنییەتییەکانی ئەو شارە [...]\nوەدەنگهاتنی ٣٧ ڕێکخراوی مافی مرۆڤ سەبارەت بە ڕەشبگیریی خەڵکی ڕۆژهەڵاتی کوردستان\n٣٧ ڕێکخراوی مافی مرۆڤ، داوا لە کۆمەڵگەی جیهانیی دەکا کە بە زووترین کات ئاوڕ لە ڕەشبگیریی خەڵکی ڕۆژهەڵاتی کوردستان بداتەوە کە لەلایەن کۆماری ئیسلامییەوە دەسبەسەر دەکرێن. ٣٧ ڕێکخراوی مافی مروڤ و ناوەندی مافی مرۆڤ، نامەیەکی [...]\nدوو هاوڵاتی لە شاری قوڕوە دەستبەسەر كران\nخۆڕاگری: ڕۆژی پێنج شەممە ١٦ی بانەمەڕ،دوو هاوڵاتی كورد بە ناوەكانی ”داریوش خالیدیان” تەمەن ٢٢ ساڵە كوڕی هوشەنگ و ”موحسێن سەعیدی” ٢١ ساڵە كوڕی حوسێن خەڵكی شاری قوڕوە لە لایەن هێزە ئەمنییەكانەوە دەستبەسەر كران تا ئامادە [...]\n سالار چاوشی دوای تەواو بوونی سزای بەندکرانەکەی ئازاد کرا\nخۆڕاگری: ڕۆژی چوارشەممە ١٥ی بانەمەڕی ١٤٠٠ی هەتاوی،بەندکراوی سیاسی كورد ”سالار چاوشی”كوڕی عەبدوڵا خەڵکی ”حاجی لەك” سەر بە ناوچەی بۆکان دوای تەواوبوونی سزای ٦ مانگ بەندکرانەکەی لە بەندیخانەی ناوەندیی ئەو شارە ئازاد بوو. ڕۆژی یەکشەممە ٥ی [...]\n ڤیان محەمەدی خوێندکارێکی خەڵکی مەریوان لە تاران دەسبەسەر کرا\nخۆڕاگری: ڕۆژی هەینی ۱۰ی بانەمەڕی ١٤٠٠ی هەتاوی خوێندکارێکی کورد بە ناوی “ڤیان محەممەدی”، خوێندکاری بواری بەڕێوەبەریی بازرگانی خەڵکی مەریوان، لەلایەن هێزە ئەمنییەتییەکانەوە دەسبەسەر کرا. هێزە ئەمنییەتییەکان، بەبێ بوونی هیچ بەڵگەی یاسایی هێرشیان کردووەتە سەر ماڵی [...]\nسمكۆ مەعڕووفی چالاکی ژینگەیی حوکمی بەندکرانی بەسەردا سەپا\nخۆڕاگری: چالاکێکی ژینگەیی كورد بە ناوی ”سمكۆ مەعڕووفی” خەڵکی بۆکان حوکمی یەك ساڵ بەندکرا بە سەرداسەپا و مافی چوونە دەرەوە لە وڵاتیشی لێ یاساغ کرا. لەماوەی چەند ڕۆژی ڕابردوودا، “سمکۆ مەعرووفی” چالاکی ژینگەیی و ئەندامی […]\nوضعیت نامساعد پناهنده سیاسی ساکن ترکیه، احتیاج به حمایت و توجه سازمانهای مدافع حقوق بشری است.\nخۆڕاگری: فتاح پوراحمد دبیر زبان انگلیسی سابق اهل اشنویه، یکی از زندانیان سیاسی کرد و یکی از دستگیرشدگان تابستان ۱۳۹۵ است، که بخاطر وجود خطرات جانی از طرف عوامل رژیم اسلامی ایران، مجبور به ترک […]\nخراپی دۆخی ژیانی پەنابەرێکی سیاسی لە وڵاتی تورکیە،کە پێویستی بە پشتگیری و هاوکاری ڕێکخراوەکانی داکۆکی کار لە مافی مرۆڤە\n خۆراگری: فەتاح پوور ئەحمەد مامۆستای زمانی ئینگلیسی لە شاری شنۆ یەکێک لە زیندانیانی سیاسی پێشوی کورد و یەکێک لە دەسبەسەر کراوانی رەشبگیریەکەی جۆزەردانی ١٣٩٥ی هەتاوی کە بە هۆی بوونی مەترسی گیانی لە سەر ناوبراو […]\n ناڕوونی چارەنووسی پێنج ئەندامی دەسبەسەرکراوی کەمپەینی “ژیانەوەی کوردستان” لە سنە\nدوای تێپەڕینی زیاتر لە حەوتوویەک لە دەسبەسەرکرانی ٥ چالاکی مەدەنیی خەڵکی شاری سنە لەلایەن هێزە سەرکوتکەرەکانی کۆماری ئیسلامییەوە، کە ئەندامی کەمپەینێکی خێرخوازیی بوون، هیچ زانیارییەک لە سەر چارەنووسیان لەبەر دەستدا نییە. سەرەڕای تێپەڕینی ١٠ ڕۆژ […]\nدەسبەسەرکرانی چوارهاووڵاتیی دوای هێرشی سەلەفییەکان بۆ سەر گەرەکی دارسێران لە مەریوان\n خۆڕاگری: پاش ناڕەزایەتیی دەربڕینی خەڵکی مەریوان بە هێرشی سەلەفییەکان لەم شارەدا و برینداربوونی دوو هاووڵاتی بە چەقۆ و قەمە لە لایەن گرووپە سەلەفییەکان، ئیتلاعاتی شاری مەریوان چوار هاووڵاتییان لەم شارەدا دەسبەسەر کردووە. بە پێی […]\nبه‌ڕێوه‌چوونی دادگایی کردنی دوو هاووڵاتیی كورد به تۆمه‌تی موحاربه‌لە شاری مەهاباد\nخۆڕاگری: له ڕۆژانی ڕابردوودا دوو هاووڵاتیی كورد به ناوه‌كانی سه‌ید محه‌ممه‌د حوسێنی و محه‌ممه‌د مورادی له دوو دوسیه‌ی جیاوازدا له لقی ١ی دادگای شۆڕشی ئیسلامی مه‌هاباد دا به سه‌رۆكایه‌تی دادوه‌ر جه‌واد غۆڵامی به تۆمه‌تی «موحاربه»دادگایی […]\nهاووڵاتییەکی كورد لە پیرانشار دەسبەسەر کرا\n دوو هاووڵاتی لە گوندی” شیان” ی سنە لە لایەن هێزە ئەمنییەکانەوە دەسبەسەر کران\nخوێندكارێكی كورد لە تاران دەستبەسەر كرا\nدەسبەسەرکردنی چالاكێكی کرێکارێکی، لە مەراسیمی ڕۆژی جیهانی کرێکار\n ئەشکەنجەی بەندکراوانی سیاسیی ژن لە ئێران\nکەلێنی باڵەکانی نێو کۆماری ئیسلامی و دەرفەتێك کە دەبێ بیقۆزینەوە!\nکۆمەڵگەی مەدەنی، ئاخێز و مێژووەکەی\nستاتووی کورد لە سووریەی داهاتوودا\nپێشێلکردنی مافەکانی ژنان لە یاسای بنەڕەتیی ئێراندا\nكەماڵ شەریفی زیندانییەکى سیاسى کورد لە زیندانى میناب\n  خۆڕاگری:کەماڵ شەریفى ڕۆژنامە نووس و زیندانی سیاسی كورد خەڵکى سەقز تەمەن ٤٨ ساڵە، ساڵى ٢٠٠٨ى زایینى لە لایەن سوپاى تیرۆریستى پاسدارانەوە دەستبەسەر و هەمان ساڵ لە لقى یەکى دادگاى شۆڕش سەقز بە سەرۆکایەتى [...]\nبەزاندنی دێوزمە(دیرۆکی خۆڕاگری محەمەد شاروێرانی)من محەمەد ئیسماعیل‌زادە ناسراو بە محەمەد شاروێرانی کوڕی مەولود، ساڵی ١٣٤٣ی هەتاوی لە ئاوایی خورخوڕە لە ناوچەی شاروێرانی سەر بە شاری مهاباد لە دایک بووم.لە ساڵی ١٣٦٢وە بە رەسمی بوومە ئەندامی [...]\nدڵێکی سەوداسەر و عەشقێکی چیایی\nجەماڵ کەنکاش “جەماڵ کەنکاش”ـم ساڵی ١٣٥٠ لە بۆکان لەدایک بووم. لەبەر ئەوەی زوو تێکەڵ بە کاری حیزبی بووم، هەتا چواری سەرەتاییم خوێند؛ کە دواتر لە زیندان درێژەم بە خوێندن دا. تەمەنی منداڵییم وەک زۆربەی منداڵانی [...]\nبانگەوازێک لە ئەنجومەنی زیندانییە سیاسییەکانی ڕۆژهەڵاتی کوردستان\n خەڵکی بە شەرەفی کوردستان! زیندانییانی سیاسیی خۆڕاگر! هەر وەک هەموو ئاگادارین بە درێژایی تەمەنی کۆماری ئیسلامی زیندانەکانی ئەو رێژیمە پڕ بووە لە ئازادیخوازانی کورد و باقی گەلانی ئێران کە لە ڕاستیدا هەر جارە و [...]\nپەیامی ئەنجومەنی زیندانییە سیاسییەکانی ڕۆژهەڵاتی کوردستان بە بۆنەی کۆچی دوایی کاک جەلیل گادانی\nXoragri on Facebook


چه ند زانیارییه ک له باره ی «شه وی قه در»- عبدالرحمان صدیق\nخانه/اصول/چه ند زانیارییه ک له باره ی «شه وی قه در»\nســــۆزی میــــحڕاب Send an email ۲۹ خرداد ۱۳۹۶\nعبد الرحمن صدیق\nلەقورئاندا سورەتی قەدر ھەردوو باسی قورئان و ڕۆژوو پێکەوە گرێ دەدات ، چونکە لە ئایەتی (إنا أنزلناه فی لیله القدر ) پیتی (ە) ڕاناوی لکاوە ، ئاماژەیە بۆ قورئان .\n(لیله القدر)یش شەوێکە لەشەوەکانی مانگی ڕەمەزان ، بۆیە دەبینیت:\nدووەم : ئەم سورەتە لەڕیزبەندیدا سورەتی ژمارە (٩٧)ە ، کەوتۆتە دوای یەکەم سورەتی قورئان (أقرأ باسم ربک الذی خلق) (٩۶) و پێش سورەتی (البّینە)(٩٨)، واتە لەنێوان دوو سورەتدایە کەھەردووکیان باس لەقورئان دەکەن.\nسێیەم : کۆی پیتەکانی ئەم سورەتە (١١۴) پیتە ، ئەمەش یەکسانە بەژمارەی سورەتەکانی قورئان.\nچوارەم : ئەم سورەتە (۵) ئایەتە ، ئەمەش ئاماژەیە بۆ (۵) پایەو روکنەکانی ئیسلام و ، بۆ (۵) فەرزەی نوێژ.\nیەک : بەئاماژەی ئەوەی کە لەم سورەتەدا (٣) جار دەستەواژەی (لیلە القدر) ھاتووەو ، (لیلە القدر)یش لە(٩) پیت پێکھاتووە ، (٣)جاران (٩)ش دەکاتە (٢٧)\nزانایان زیاتر لە (۴٠) ڕاو قسەیان ھەیە لەبارەی دیارکردنی شەوی قەدر ، بەڵام رای بەناوبانگ و جەماوەری زانایان ئەوەیە کە لەشەوە تاکەکانی دە شەوی کۆتاییدایە ، ئەمەش رای مالیکیەکان و شافیعییەکان و حەنبەلییەکان و ئەوزاعی و ئەبوسەورە.\nئیمامی (شافیعی)یش لەمەزھەبی قەدیمیدا ئاماژەی بۆ شەوی (٢١) و(٢٣) کردووەو ، دەڵێت پاشان (٢٧)\nشب قدر شه وی قدر لیله القدر\nشه وی قه دره و نورئه فشانه له عه رشا(شعر)